sagorsarker/bangla-wikipedia huggingface dataset:
ডেভিড তারব্রুগ

ডেভিড জন তারব্রুগ (; জন্ম: ৩১ জানুয়ারি, ১৯৭৭) নাটাল প্রদেশের লেডস্মিথ এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের মাঝামাঝি সময়কাল পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং, লায়ন্স ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভিড তারব্রুগ।
১৯৯৪-৯৫ মৌসুম থেকে ২০০৫ সাল পর্যন্ত ডেভিড তারব্রুগের প্রথম-শ্রেণীর খেলোয়াড়ী জীবন চলমান ছিল। বিদ্যালয়ে অধ্যয়নকালীন তিনি অতি উচ্চমানসম্পন্ন ফাস্ট বোলার হিসেবে চিত্রিত হয়েছিলেন। তবে, স্বাভাবিক সময়ের তুলনায় বেশ দেরীতে আন্তর্জাতিক ক্রিকেট অঙ্গনে তাকে রাখা হয়।
১৮ বছর বয়সী ডেভিড তারব্রুগকে ১৯৯৫ সালে দক্ষিণ আফ্রিকার অনূর্ধ্ব-১৯ দলের সদস্যরূপে ইংল্যান্ড সফর শেষে দেশে প্রত্যাবর্তনের পর পিঠের আঘাতের কবলে পড়তে হয় ও তার প্রতিভা বাঁধাগ্রস্ত হয়। এছাড়াও, ১৯৯৮-৯৯ মৌসুমে তার হাঁটুতে অস্ত্রোপচার করতে হয়েছিল।
সমগ্র খেলোয়াড়ী জীবনে সাতটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন ডেভিড তারব্রুগ। ২৬ নভেম্বর, ১৯৯৮ তারিখে জোহেন্সবার্গে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ২০০৪ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ক্রমাগত আঘাতপ্রাপ্তির কবলে পড়া সত্ত্বেও ১৯৯৮-৯৯ মৌসুমে সফররত ওয়েস্ট ইন্ডিয়ানদের বিপক্ষে বেশ ভালোমানের বোলিং করেন। এরপর তাকে গোড়ালীতে অস্ত্রোপচার করতে হয়। ১৯৯৯-২০০০ মৌসুমে খেলার জগতে ফিরে আসেন তিনি। এ পর্যায়ে তাকে বেশ সুস্থ, শক্তসামর্থ্য ও পূর্বেকার তুলনায় দ্রুতগতিসম্পন্ন হিসেবে দেখা যায়। ফাস্ট-মিডিয়াম বোলার হিসেবে তিনি শন পোলকের বোলিংয়ের সাথে বেশ একাত্মতা পোষণ করতেন। লালচে চুলের অধিকারী ডেভিড তারব্রুগ বলকে স্ট্যাম্প বরাবর নিখুঁত নিশানায় বলকে উভয় দিক দিয়ে কিছুটা দেরীতে ফেলতেন। ব্রায়ান লারা’র নেতৃত্বাধীন ওয়েস্ট ইন্ডিজ দলের বিপক্ষে চার টেস্টে অংশ নেন। নয় উইকেট দখল করেন তিনি। তবে, ২০০০ সালের পূর্ব-পর্যন্ত তাকে একদিনের দলে রাখা হয়নি।
২০০০ সালে একদিনের আন্তর্জাতিকে অভিষেক ঘটে তার। সিঙ্গার কাপে দলে ফিরে আসেন ও পাকিস্তানের বিপক্ষে ৪/২০ বোলিং পরিসংখ্যান দাঁড় করান। ঐ খেলায় তার দল জয়লাভ করেছিল। তবে, আঘাতের কারণে আরও একবার থমকে দাঁড়াতে হয় তাকে। ফলে, টেস্ট দলে অন্তর্ভূক্তির প্রশ্নে আবার হিমশিম খেতে হয়। ২০০৩ সালে টুয়েন্টি২০ ক্রিকেটে নিজেকে যুক্ত করেন।
বারংবার আঘাতপ্রাপ্তির ফলে তাকে কখনোই দলের নিয়মিত সদস্য হিসেবে রাখা হয়নি। ২০০৫-০৬ মৌসুমে পিঠের আঘাতে আক্রান্ত হন। ফলশ্রুতিতে, পরের মৌসুমেই মাত্র ২৯ বছর বয়সে তাকে অবসর গ্রহণ করতে হয়।
স্বামীবাগ ইসকন মন্দির

বাংলাদেশের প্রাচীন মন্দির গুলোর মধ্যে এটি একটি । এটি স্বামীবাগ আশ্রম নামেও পরিচিত।
৭৯, স্বামীবাগ রোড, গেন্ডারিয়া ঢাকা-১১০০
শ্রীশ্রী রাধা গোবিন্দ মন্দির ১৮৯৯ সালে মহান যোগী ত্রৈলঙ্গ স্বামীর সুযোগ্য শিষ্য শ্রীরুদ্র ত্রিদণ্ডী ত্রিপুরলিঙ্গ স্বামী মহারাজ কর্তৃক প্রতিষ্ঠিত হয় স্বামীবাগ আশ্রম। ১৯৮৪ সালে সেবায়েত পরস্পরা সূত্রে শ্রী যশোদা নন্দন আচার্য স্বামীবাগ আশ্রমের সেবায়েতরূপে দায়িত্ব প্রাপ্ত হন। শ্রী যশোদা নন্দন আচার্য সেবায়েত থাকাকালীন স্বামীবাগ আশ্রমের রক্ষণাবেক্ষণ এবং উন্নতির কথা বিবেচনা করে ২০০০ সালে বাংলাদেশ ইসকনের নিকট এর ব্যবস্থাপনা ও সেবায়েতের পূর্ণ দায়িত্ব অর্পণ করেন। ২০০০ সালের ১৯ ফেব্রুয়ারি থেকে ইসকনের সদস্যরা এই জায়গা দেখাশুনা করে আসছে। এর পর থেকেই বাংলাদেশ ইসকনের সাংগঠনিক কার্যক্রমকে এই আশ্রম থেকে পরিচালিত হয়ে আসছে।
নির্বাচনের পরে ২০১৪ সালের ১ জুলাই ১৫০ জন মুসলিম রথযাত্রার শেষ সপ্তাহের প্রস্তুতির সময় স্বামীবাগ ইসকন মন্দিরে আক্রমণ করে।
প্রতি বছর মহা ধুমধামে স্বামীবাগের ইসকন মন্দির থেকে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।
ইনস্টিটিউট অব ফিজিক্স পুরস্কার

পদার্থবিজ্ঞান গবেষণা, শিক্ষা এবং ব্যবহারিক ক্ষেত্রে অবদানের স্বীকৃতি জানাতে ইনস্টিটিউট অব ফিজিক্স অসংখ্য পুরস্কার প্রদান করে। এটি পিএইচডি গবেষণাপত্র উপস্থাপনের মতো ছোট ছোট নির্দিষ্ট-বিভাগেও পুরস্কার প্রদান করে।
রবার্ট হ্যামিল্টন অস্টিন

রবার্ট হ্যামিল্টন অস্টিন (জন্ম ১৯৪৬) একজন আমেরিকান পদার্থবিদ এবং প্রিন্সটন বিশ্ববিদ্যালয়ের পদার্থবিজ্ঞান বিভাগের একজন অধ্যাপক। 
তিনি ১৯৪৬ সালে ইলিনয়ের সেন্ট চার্লসে জন্মগ্রহণ করেছিলেন। 
তিনি ১৯৬৮ সালে হোপ কলেজ থেকে বিএ ডিগ্রি পেয়েছিলেন। তিনি উর্বানা-চ্যাম্পেইন এর ইলিনয় বিশ্ববিদ্যালয় থেকে পদার্থবিজ্ঞানে বিষয়ে এমএস এবং পিএইচডি সম্পন্ন করেছেন। তাঁর বর্তমান কাজ জৈবিক সিস্টেমগুলোর বিবর্তন এবং এর পিছনে গবেষণার বিষয়টিকে তুলে ধরা। 
বর্তমানে তিনি প্রিন্সটন বিশ্ববিদ্যালয়ের পদার্থবিজ্ঞানের অধ্যাপক। 
তিনি আমেরিকান ফিজিকাল সোসাইটি (১৯৮৮) এবং আমেরিকান অ্যাসোসিয়েশন ফর অ্যাডভান্সমেন্ট অফ সায়েন্সের ফেলো। তিনি ১৯৯৯ সালে ন্যাশনাল একাডেমি অফ সায়েন্সেসের সদস্য এবং ২০০৮ সালে আমেরিকান আর্টস অ্যান্ড সায়েন্সেসের সদস্য নির্বাচিত হন। 
২০০৫ সালে তিনি জুলিয়াস এডগার লিলিনফিল্ড পুরস্কার পেয়েছিলেন ।
ইনস্টিটিউট অব ফিজিক্স

ইনস্টিটিউট অব ফিজিক্স (আইওপি) একটি যুক্তরাজ্য ভিত্তিক বিদ্বৎসমাজ ও পেশাদার সংস্থা, যা পদার্থবিজ্ঞানের শিক্ষা, গবেষণা ও প্রয়োগকে এগিয়ে নিয়ে যেতে কাজ করে।
এটি ১৮৭৪ সালে প্রতিষ্ঠিত হয় এবং বিশ্বব্যাপী ২০,০০০ জনেরও বেশি সদস্য রয়েছে। আইওপি হল যুক্তরাজ্য ও আয়ারল্যান্ডের দৈহিক সোসাইটি এবং শিক্ষা, গবেষণা ও শিল্পে পদার্থবিজ্ঞানের পক্ষে সহায়তা করে। এগুলি ছাড়াও, আইওপি তার সদস্যদের কর্মজীবনের পরামর্শ ও পেশাদার বিকাশের সাথে সাথে পরিষেবা প্রদান করে এবং চার্টার্ড পদার্থবিজ্ঞানীদের (সিফিস) পাশাপাশি ইঞ্জিনিয়ারিং কাউন্সিলের মনোনীত সংস্থা হিসাবে চার্টার্ড ইঞ্জিনিয়ার (সিইং) এর পেশাদার যোগ্যতার মঞ্জুরি দেয়। আইওপি-র প্রকাশনা সংস্থা "আইওপি পাবলিশিং" ৮৫ টি একাডেমিক শিরোনাম প্রকাশ করেছে।
অস্কার ওয়ালেস গ্রিনবার্গ

অস্কার ওয়ালেস গ্রিনবার্গ (জন্ম ১৮ ফেব্রুয়ারি, ১৯৩২) একজন আমেরিকান পদার্থবিজ্ঞানী এবং ইউনিভার্সিটি অব মেরিল্যান্ড কলেজ অব কম্পিউটার, ম্যাথ, অ্যান্ড ন্যাচারাল সায়েন্সের অধ্যাপক।
তিনি ১৯৫২ সালে রুটগার্স বিশ্ববিদ্যালয় থেকে স্নাতক ডিগ্রি লাভ করেন। তিনি ১৯৫৪ সালে স্নাতকোত্তর এবং ১৯৫৭ সালে প্রিন্সটন বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন।
যশরাজ মুখাতে

যশরাজ মুখাতে একজন ভারতীয় প্রকৌশলী যিনি হয়ে ওঠেন সংগীত প্রযোজক, সুরকার এবং সোশ্যাল মিডিয়া ব্যক্তিত্ব। তিনি তার ভাইরাল প্যারোডিকাল ভিডিওর জন্য সর্বাধিক পরিচিত যেখানে তিনি ২০২০ সালের আগস্টে টেলিভিশন সোপ অপেরা সাথ নিভানা সাথিয়ায় প্রদর্শিত একটি দৃশ্যে র‌‍্যাপ করেছিলেন।
যশরাজ মুখাতে তার মায়ের নির্দেশে ইঞ্জিনিয়ারিংয়ের স্নাতক ডিগ্রি অর্জন করেন তবে তিনি তাঁর সংগীতের কারণে সংগীতের ক্যারিয়ারে যাওয়ার সিদ্ধান্ত নিয়েছিলেন। জনপ্রিয় ভারতীয় ভিডিওগুলোর উপর ভিত্তি করে প্যারোডিকাল গানের মাধ্যমে তিনি তাঁর সংগীত রচনাটিও সোশ্যাল মিডিয়ায় ব্যবহার করেছিলেন। ২০২০ সালের আগস্টে, তিনি টেলিভিশন সোপ অপেরা ‘"সাথ নিভানা সাথিয়া’" থেকে একটি দৃশ্যে র‌‍্যাপ যুক্ত একটি প্যারোডিকাল ভিডিও আপলোড করেছিলেন। ভিডিওটি ইউটিউবে ৫৫ মিলিয়নেরও বেশি বার এবং ইনস্টাগ্রামে ১১ মিলিয়ন বার দেখা হয়েছে, তার ভিডিও সম্পর্কে বেশ কয়েকটি ইন্টারনেট মিম তৈরি করা হয়েছে।
হান্স এ. বেটে পুরস্কার

আমেরিকান ফিজিক্যাল সোসাইটি দ্বারা প্রতিবছর হান্স এ বেথে পুরস্কার প্রদান করা হয়। পুরস্কারটি দ্বারা জ্যোতিঃপদার্থবিজ্ঞান, পারমাণবিক পদার্থবিজ্ঞান, পারমাণবিক জ্যোতিঃপদার্থবিজ্ঞান বা ঘনিষ্ঠভাবে সম্পর্কিত ক্ষেত্রসমূহে তত্ত্ব, পরীক্ষা বা পর্যবেক্ষণে অসামান্য কাজকে বিশেষভাবে সম্মানিত করা হয়। পুরস্কারটির মূল্য ১০,০০০ মার্কিন ডলার এবং এটি একটি সনদপত্র ধারণ করে যা এর প্রাপকের অবদানকে উল্লেখ করে ।
জ্যোতিঃপদার্থবিজ্ঞান বিভাগ, পারমাণবিক পদার্থবিজ্ঞান বিভাগ এবং নোবেল বিজয়ী হান্স এ বেথের বন্ধুগণ তাকে জ্যোতির্বিজ্ঞান এবং পারমাণবিক পদার্থবিজ্ঞানে অসামান্য এবং সাফল্যের জন্য সম্মান জানানোর জন্য হান্স বেথে পুরস্কার প্রাপ্ত।
এ পুরস্কারটি ১৯৮৯ সাল থেকে প্রতিবছরই প্রদান করা হচ্ছে।
শিশিরকুমার ভাদুড়ী

নাট্যাচার্য শিশিরকুমার ভাদুড়ীর জন্ম ব্রিটিশ ভারতের অধুনা পশ্চিমবঙ্গের হাওড়া জেলার রামরাজাতলায়। পিতার নাম হরিপদ ভাদুড়ী। ১৯০৫ খ্রিস্টাব্দে তিনি কলকাতার বঙ্গবাসী স্কুল থেকে প্রথম শ্রেণিতে প্রবেশিকা পরীক্ষায় উত্তীর্ণ হন। ইংরাজীতে অনার্স নিয়ে ১৯১০ খ্রিস্টাব্দে স্কটিশ চার্চ কলেজ থেকে বি.এ পাশ করেন এবং ১৯১৩ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন। সারা জীবন তিনি প্রচুর পড়াশোনা করেছেন। মেট্রোপলিটন ইনস্টিটিউশন বর্তমানে বিদ্যাসাগর কলেজের সুবেশ ও সুকণ্ঠ অধ্যাপক তার শিক্ষা দানের নিষ্ঠায় ছাত্রমহলে অত্যন্ত প্রিয় ছিলেন। ছাত্রজীবনে ও অধ্যাপনাকালে শৌখিন অভিনেতা হিসাবে ইংরাজী ও বাংলা বহু নাটকে অংশগ্রহণ করেছেন। সাধারণত ইউনিভার্সিটি ইনস্টিটিউট হলে তিনি অভিনয় করতেন। ১৯১২ খ্রিস্টাব্দে এখানে রবীন্দ্রনাথ ঠাকুরের "বৈকুণ্ঠের খাতা" নাটকে কেদার-এর ভূমিকায় তাঁকে দেখে বলেন -
'কেদার আমার ঈর্ষার পাত্র। একদা ওই পার্টে আমার যশ ছিল।'
ছাত্রাবস্থা থেকেই শিশিরকুমারের অভিনয়ের প্রতি প্রবল ঝোঁক ছিল। শৌখিন অভিনেতারূপে শেষ অভিনয় করেন ১৯২১ খ্রিস্টাব্দে। সুনীতিকুমার চট্টোপাধ্যায় থেকে প্রেমাঙ্কুর আতর্থীসহ অনেকেই তার ঘনিষ্ঠ বন্ধু ছিলেন। তাঁদের এবং অধ্যাপনার কাজ ছেড়ে চলে আসেন পেশাদারি নাট্যমঞ্চে। ১৯২১ খ্রিস্টাব্দের ১০ ডিসেম্বর ম্যাডান থিয়েটার কোম্পানির রঙ্গালয়ে "আলমগীর" নাটকে নামভূমিকায় আবির্ভূত হন ও জনপ্রিয়তা অর্জন করেন। তারপরও 'চাণক্য'ও 'রঘুবীর' চরিত্রে অভিনয় করে অনন্যসাধারণ প্রতিভার স্বাক্ষর রাখেন। কিন্তু মতানৈক্য ঘটায় ম্যাডান কোম্পানির মঞ্চ ছেড়ে চলচ্চিত্র জগতে প্রবেশ করেন। শরৎচন্দ্র চট্টোপাধ্যায়ের "আঁধারে আলো" ও "চন্দ্রনাথ" চিত্রায়নে অভিনেতা ও পরিচালকের ভূমিকা পালন করেন। ১৯২৩ খ্রিস্টাব্দে তিনি একটি নাট্যদল গঠন করেন। তার মতো শিক্ষিত সংস্কৃতিবান ব্যক্তির আগমনে বাংলার তরুণ প্রতিভার কিছু ব্যক্তিত্ব বঙ্গ রঙ্গমঞ্চে এসে তার দলের পূর্ণতা দিয়েছিলেন। ইডেন গার্ডেন একজিবিশনে তিনি দ্বিজেন্দ্রলাল রায়ের "সীতা" মঞ্চস্থ করেন এবং তিনি রামচন্দ্রের ভূমিকায় অভিনয় করে নাট্যজগতে চাঞ্চল্যের সৃষ্টি করেন। এটি ১৯৩৩ খ্রিস্টাব্দে তারই পরিচালনায় চলচ্চিত্রায়িত হয়।
"সীতা" জনপ্রিয় হওয়ায় অ্যালফ্রেড থিয়েটার বর্তমানে গ্রেস সিনেমা ভাড়া নিয়ে অভিনয়ের আয়োজন কোন কারণে সম্ভব না হওয়ায় "বসন্তলীলা" গীতিমালা অভিনয় করেন। এতে পুরোনো গানের সঙ্গে হেমেন্দ্রকুমার রায় ও মণিলাল গঙ্গোপাধ্যায় রচিত কয়েকটি গান মণিলাল ও প্রেমাঙ্কুর আতর্থীর গ্রন্থনায় কৃষ্ণচন্দ্র দের নেতৃত্বে গাওয়া হয়।
নাট্যাচার্য শিশিরকুমার ১৯৫৯ খ্রিস্টাব্দের ৩০ জুন কলকাতার বরাহনগরে নিজ বাসভবনে ৬৯বছর বয়সে পরলোক গমন করেন।
তমাল লতা আদিত্য

তমাল লতা আদিত্য বাংলাদেশের একজন ধান বিজ্ঞানী ও বাংলাদেশ ধান গবেষণা ইনস্টিটিউটের (ব্রি) সাবেক পরিচালক। ধান প্রজননবিদ ড. তমাল লতা আদিত্য অনেক গুলো ধানের জাত উদ্ভাবন ও উন্নয়নে অবদান রেখেছেন। তিনি ১৫ টি ভিন্ন জাতের ধান উদ্ভাবন করেছেন। তিনি ২০১৭ সালে বঙ্গবন্ধু জাতীয় কৃষি পুরস্কার লাভ করেন।
ড. তমাল ১৯৬৭ সালে ময়মনসিংহ জেলার ফুলপুর উপজেলায় জন্ম গ্রহণ করেন। ১৯৯৪ সালে তিনি বৈজ্ঞানিক কর্মকর্তা পদে ব্রির উদ্ভিদ প্রজনন বিভাগে যোগদান করেছিলেন। ২০০২ সালে তিনি উদ্ভিদ প্রজনন ও বায়োটেকনোলজি বিষয়ে পিএইচডি অর্জন করেন। পরবর্তীকালে ২০১০ সালে মুখ্য বৈজ্ঞানিক কর্মকর্তা পদে পদন্নোতি লাভ করেন। ২০১৭ সালে পরিচালক গবেষণা (চলতি দায়িত্ব) পদে যোগদান করে মৃত্যুর আগ পর্যন্ত এ পদে কর্মরত ছিলেন। দেশ-বিদেশের বিভিন্ন জার্নালে তার ২৬টির বেশি গবেষণা প্রবন্ধ প্রকাশিত হয়েছে। ব্রি ধান ৪৯, ব্রি ধান ৫০, ব্রি ধান ৫৬, ব্রি ধান ৫৭, ব্রি ধান ৫৮, ব্রি ধান ৬৩, ব্রি ধান ৬৬, ব্রি ধান ৭১, ব্রি ধান ৮০ ও ব্রি ধান ৮১ সহ তিনি প্রায় ১৫ টি নতুন ধানের জাত উদ্ভাবন করেছেন।
বাংলাদেশের ধানের উন্নয়নে বৈজ্ঞানিক গবেষণা আর নেতৃত্বের অসামান্য অবদানের স্বীকৃতি হিসেবে তমাল লতা আন্তর্জাতিক ধান গবেষণা ইনস্টিটিউটের সেনাধিরা পুরস্কার লাভ করেছেন। ধান গবেষণায় কৃতিত্বপূর্ণ অবদানের জন্য ড. তমাল লতা আদিত্য PBGSB Young Scientist Award 2013-14, Professional Excellence Award 2014, Rotary Club, Dhaka, Best Scientist BRRI Award 2014, STRASA Award 2018 Ges International Senadhira Rice Research Award 2018 অর্জন করেন। তার নেতৃত্বে ব্রির উদ্ভিদ প্রজনন বিভাগ ২০১৭ সালে বঙ্গবন্ধু জাতীয় কৃষি পুরস্কার অর্জন করে।
তিনি ২০২০ সালের ৩০শে সেপ্টেম্বর হৃদরোগে আক্রান্ত হয়ে মৃত্যুবরণ করেন। মৃত্যুর সময় তার বয়স হয়েছল ৫৩ বছর।
আমরুল ইউনিয়ন

আমরুল ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
এই ইউনিয়নের মোট আয়তন
এই ইউনিয়নের মোট জনসংখ্যা ২১,৭৭৫ জন।
এই ইউনিয়ন ১৯ টি গ্রাম ও ৯টি মৌজা নিয়ে গঠিত।
এই ইউনিয়নের সাক্ষরতার হার ২৮.৫%
নগরহাট, ডেমাজানী বাজার, আমিন বাজারসহ আরো কয়েকটি ছোট ছোট বাজার রয়েছে আমরুল ইউনিয়নে।
ইউনিয়নের বর্তমান চেয়ারম্যান আছাদুজ্জামান অটল, ১ নং ওয়ার্ডের বারবার নির্বাচিত মেম্বার আব্দুর রশিদ টুকু।
বলিহার রাজার কাচারি ঘর
বেড়েরবাড়ী খালের ব্রিজ
সাঘাটিয়া বাথানতলা
চোপিনগর ইউনিয়ন

চোপিনগর ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
এই ইউনিয়নের মোট আয়তন ১৬.৪ বর্গকিলোমিটার।
এই ইউনিয়নের মোট জনসংখ্যা ৩০,২৮৮জন।
এই ইউনিয়ন ১৪টি গ্রাম ও ১৩টি মৌজা নিয়ে গঠিত। গ্রামগুলোর মধ্যে রয়েছে: বিহিগ্রাম, কামার পাড়া, চোপিনগর, ব্রিকুষ্টিয়া।
এই ইউনিয়নের সাক্ষরতার হার ৩০.২%
ইউনিয়নের বর্তমান চেয়ারম্যান মাহফুজার রহমান বাবলু
এখানে ২০টি মসজিদ, ১৫টি ঈদগাহ ও ১টি মন্দির রয়েছে।
খরনা ইউনিয়ন, শাজাহানপুর

খরনা ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন।
শাজাহানপুর উপজেলার দক্ষিণ - পশ্চিমে বগুড়া - নাটোর মহাসড়কের টেংগামাগুড় বন্দরের পূর্ব পাশে খরনা ইউনিয়ন পরিষদ ভবনটি অবস্থিত।
এই ইউনিয়নের মোট আয়তন ৩৬.৫৭ বর্গকিলোমিটার। 
খরনা ইউনিয়নে বাবুর পুকুর অবস্থিত। বাবুর পুকুরে ১৯৭১ সালে ১৪ জন মুক্তিযুদ্ধাকে হত্যা করা হয়, যার মধ্যে ০১ জন মহিলা ও ১৩ জন পুরুষ মুক্তিযুদ্ধা ছিল। তাদেরকে সেখানেই সারিবদ্ধভাবে কবর দেওয়া হয়।
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৩,২১২ জন।
এই ইউনিয়ন ৯টি গ্রাম ও ৯টি মৌজা নিয়ে গঠিত।
এখানে সাক্ষরতার হার ২৪.২%।
ইউনিয়নের বর্তমান চেয়ারম্যান সাজেদুর রহমান সাহীন।
এই ইউনিয়নে ৭৪টি মসজিদ, ৭টি মন্দির ও ৮টি ঈদগাহ রয়েছে।
কারাবাখ

কারাবাখ ( "Gharabagh"; ) বর্তমান পূর্ব আর্মেনিয়া এবং দক্ষিণ-পশ্চিম আজারবাইজানের একটি ভৌগোলিক অঞ্চল, যা লেসার ককেশাসের উচ্চভূমি থেকে কুরা ও আরাস নদীর মধ্যবর্তী নিম্নভূমি পর্যন্ত বিস্তৃত।
এটি প্রচলিতভাবে তিনটি অঞ্চলে বিভক্ত: হাইল্যান্ড কারাবাখ (ঐতিহাসিক আর্টসাখ, যা মূলত বর্তমান নাগর্নো-কারাবাখ গঠন করেছে), লোল্যান্ড কারাবাখ (কুরা ও আরাস নদীর মধ্যবর্তী ধাপ), এবং জাঞ্জেজুর পর্বতমালার পূর্ব ঢাল (মোটামুটি ভাবে সুনিক এবং কাশাতাঘ)।
পাউন্ড (বল)

বলের পাউন্ড বা পাউন্ড (বল) (চিহ্ন: পাউন্ড-বল, মাঝেমাঝে পাউন্ড,) 
হল ব্রিটিশ প্রকৌশল একক এবং ফুট–পাউন্ড–সেকেন্ড পদ্ধতি সহ কয়েকটি পরিমাপের পদ্ধতিতে ব্যবহৃত বলের একটি একক। ফুট-পাউন্ড - যেটি শক্তির একক, বা পাউন্ড-ফুট - যেটি টর্কের একক, তার সাথে পাউন্ড-বল একককে মিলিয়ে বিভ্রান্ত হওয়া উচিত নয়। টর্কের একককে লেখা হয় "পাউন্ডবল-ফুট"। এর সঙ্গে পাউন্ড (চিহ্ন: পাউন্ড) নিয়েও বিভ্রান্ত হওয়া উচিত নয়, পাউন্ড হল ভরের একক।
পাউন্ড-বলটি, পৃথিবী পৃষ্ঠে এক অ্যাভয়েরডুপোইস পাউন্ড ভর সম্পন্ন বস্তুর ওপর পৃথিবীর আকর্ষণী বলের সমান। ১৮শ শতক থেকে, এককটি স্থূল পরিমাপে ব্যবহৃত হয়েছে, যেখানে স্থান ভেদে অভিকর্ষজ বলের সূক্ষ্ম পরিবর্তনগুলি (যা স্থানভেদে অর্ধ শতাংশ পর্যন্ত পরিবর্তিত হয়) নিরাপদে উপেক্ষা করা যেতে পারে।
তবে বিংশ শতাব্দীতে, আরও সুনির্দিষ্ট সংজ্ঞা দেওয়ার প্রয়োজনীয়তা এসেছিল। সেজন্য অভিকর্ষের কারণে ত্বরণের জন্য একটি প্রমিত মানের প্রয়োজন হয়ে পড়েছিল।
পাউন্ড-বল হল এক অ্যাভয়েরডুপোইস পাউন্ড (ঠিক ) এবং মানক অভিকর্ষজ ত্বরণের (প্রায় ) গুণফলের সমান। ১৯০১ সালে তৃতীয় সিজিপিএম ঘোষণা করে (দ্বিতীয় নির্ণয়) যে:
পৃথিবীর অভিকর্ষের কারণে প্রমিত ত্বরণের জন্য আন্তর্জাতিক ওজন ও পরিমাপের পরিষেবাতে গৃহীত মানটি হল , এটি ইতোমধ্যে কিছু দেশের আইনগুলিতে বর্ণিত মান।
এই মানটি ছিল কিলোগ্রাম-বল গণনা করার জন্য প্রচলিত উল্লেখ, বলের এই এককটিকে এসআই একক আসার পর আর ব্যবহার করা হয়না।
মানক অভিকর্ষজ ত্বরণের প্রমিত মানসমূহ ("জি") এবং আন্তর্জাতিক অ্যাভয়েরডুপোইস পাউন্ডের (পাউন্ড) গুণফলের মান আসে :
এই সংজ্ঞাটি স্লাগ এককের বদলে প্রতিস্থাপন করা যেতে পারে। এক স্লাগের ভর ৩২.১৭৪০৪৯ পাউন্ড। পাউন্ড-বল হল এক স্লাগকে হারে ত্বরণ প্রদান করতে যে পরিমান বলের প্রয়োজন হয়। অতএব:
কিছু প্রসঙ্গে, "পাউন্ড" শব্দটি কেবলমাত্র বলের একক বোঝাতে ব্যবহৃত হয় ভরের একক বোঝাতে নয়। সেই সমস্ত প্রয়োগের ক্ষেত্রে, ভরের জন্য ব্যবহৃত একক হল স্লাগ, অর্থাৎ পাউন্ডবল⋅সেকেন্ড/ফুট। অন্যান্য প্রসঙ্গে, "পাউন্ড" একক বলতে বোঝায় ভরের একক। ভরের একক হিসাবে পাউন্ডের আন্তর্জাতিক মানের প্রতীক হল পাউন্ড।
"প্রকৌশল" পদ্ধতিতে (মধ্য কলাম), পৃথিবীর পৃষ্ঠে ভর একক (পাউন্ড-ভর) এর ওজন প্রায় বল এককের (পাউন্ড-বল) সমান। এই হিসাব সুবিধাজনক কারণ অভিকর্ষণজনিত কারণে এক পাউন্ড ভর সর্বদা এক পাউন্ড বল প্রয়োগ করে। দ্রষ্টব্য, তবে অন্যান্য পদ্ধতির মতো বল এককটি ত্বরণ একক এবং ভর এককের গুণফলের সমান নয়—নিউটনের দ্বিতীয় গতিসূত্রের ব্যবহারে, , আরেকটি রাশির প্রয়োজন, "জি", সাধারণত হয় ৩২.১৭৪০৪৯ (পাউন্ড⋅ফুট)/(পাউন্ডবল⋅সেকেন্ড)।
"পরম" পদ্ধতিগুলি এককের "সহজবোধ্য" পদ্ধতি: স্লাগকে ভরের একক হিসাবে ব্যবহার করে, "অভিকর্ষজ" এফপিএস পদ্ধতি (বাম কলাম) এই ধরনের ধ্রুবকের প্রয়োজন এড়িয়ে চলে। 
এসআই হল একটি "পরম" মেট্রিক পদ্ধতি যেখানে ভিত্তি একক হিসাবে কিলোগ্রাম এবং মিটার ব্যবহার করা হয়।
ধাক্কার পাউন্ড শব্দটি, নির্দিষ্ট কিছু প্রসঙ্গে, পাউন্ড-বলের বিকল্প নাম। এটি প্রায়শই মার্কিন জেট ইঞ্জিন এবং রকেটবিদ্যার ব্যবহারে দেখা যায়, যার মধ্যে কিছু কিছু ক্ষেত্রে এফপিএস পদ্ধতি ব্যবহার করা হয়। উদাহরণ স্বরূপ, মহাকাশগামী যানের দুটি সলিড রকেট বুস্টার দ্বারা উৎপাদিত ধাক্কার মান হল , দুটি একসঙ্গে ।
তানযীমুল মাদারিসিদ দ্বীনিয়া বাংলাদেশ

তানযীমুল মাদারিসিদ দ্বীনিয়া বাংলাদেশ () হল বাংলাদেশে অবস্থিত সরকার স্বীকৃত উত্তরবঙ্গ ভিত্তিক একটি কওমি মাদ্রাসা শিক্ষা বোর্ড, যা বগুড়া জামিল মাদ্রাসার অধীনে পরিচালিত হয়। ১৯৯৫ সালের ৩ এপ্রিল মুফতি আবদুর রহমানের উদ্যোগে এটি প্রতিষ্ঠিত হয়। এই বোর্ডের অধীনে প্রায় ১৫৬৩টি মাদ্রাসা রয়েছে।
১৯৯৫ সালের ৩ এপ্রিল মুফতি আবদুর রহমানের উদ্যোগে আল জামেয়াতুল ইসলামিয়া কাছেমুল উলুম বগুড়ায় উত্তরবঙ্গের ১৬টি জেলা হতে আগত ৪ শতাধিক মাদ্রাসার দায়িত্বশীলদের উপস্থিতিতে একটি ওলামা সম্মেলন অনুষ্ঠিত হয়। উক্ত সম্মেলনে সর্বসম্মতিক্রমে “তানযীমুল মাদারিসিদ দ্বীনিয়া বাংলাদেশ” নামে একটি বোর্ড গঠনের সিদ্ধান্ত হয়। উক্ত সম্মেলনের ঘোষণা মোতাবেক এই বোর্ড হবে সমগ্র বাংলাদেশে বিশেষ ভাবে উত্তরবঙ্গে অবস্থিত কওমি মাদ্রাসা সমূহের শিক্ষা-দীক্ষা ও ইসলামি সভ্যতা - সংস্কৃতির নিয়ন্ত্রণ, উন্নয়ন ও সম্প্রসারণ সংক্রান্ত জাতীয় প্রতিষ্ঠান।
২০০৮ সালের ৮ এপ্রিল মজলিসে শুরার বৈঠকে বোর্ডের কার্যাদি সুচারুরূপে ও সুশৃংখলভাবে পরিচালিত হওয়ার জন্য একটি গঠনতন্ত্র অনুমোদিত হয় এবং তা মুদ্রিত হয়।
কওমি মাদ্রাসার সাথে জঙ্গিবাদের সংশ্লিষ্টতা নিয়ে সারাদেশে আলোচনা শুরু হলে ২০১৬ সালের ৯ ফেব্রুয়ারি তানযীম বোর্ড বগুড়ায় একটি সম্মেলনের আয়োজন করে। এই সম্মেলনে দেড় হাজারের অধিক প্রতিষ্ঠানের দায়িত্বশীল যোগদান করে। উক্ত সম্মেলনের ঘোষিত হয়, “সন্ত্রাস ও জঙ্গিবাদের সঙ্গে কওমি মাদ্রাসার আলেম-উলামাদের কোনো সম্পর্ক অতীতে ছিল না, এখনও নেই। থাকার প্রশ্নই আসে না। কেননা ইসলাম সব ধরনের সন্ত্রাসের বিরুদ্ধে।”
বোর্ডের অধীনে এক সহস্রাধিক মাদ্রাসা রয়েছে। তার মধ্যে উল্লেখযোগ্য হলো:
টাকোমা বন্দর

টাকোমা বন্দর ওয়াশিংটনের টাকোমাতে অবস্থিত একটি স্বাধীন সমুদ্রবন্দর। বন্দরটি পিয়ের্স কাউন্টির নাগরিকদের একটি ভোটের মাধ্যে ১৯১৮ সালের ৫ নভেম্বর নির্মিত হয়। এডমোর ১৯২১ সালে বন্দরে নোঙর করা প্রথম জাহাজ ছিল। 
বন্দরের সামুদ্রিক পণ্য পরিবহনের হিসাবে বন্দরটি মার্কিন যুক্তরাষ্ট্রে সবচেয়ে বড় বন্দরগুলির মধ্যে অন্যতম। এটি ২০১৫ সালে সিয়াটল বন্দরের সাথে একীভূত হয়ে উত্তর-পশ্চিম সমুদ্র বন্দরের জোট গঠন করে।
বন্দরের কার্যক্রম ২৪০ একর (০.৯৭ কিমি) জমিতে শুরু হয়েছিল এবং এখন বন্দরে ২,৪০০ একর (৯৭২ হেক্টর) জমি বেশি রয়েছে, যা টার্মিনাল ক্রিয়াকলাপ, গুদামজাতকরণ, বিতরণ এবং উৎপাদনের জন্য ব্যবহৃত হয়।
টাকোমা বন্দর স্থাপনের আগে টাকোমার জাহাজ চলাচলের বেশিরভাগ কাজ রুস্টন ওয়ে এবং থিও ফসস জলপথের মোহনাতে সংঘটিত হত, যা কমেন্সমেন্ট উপসাগর ও বৃহত্তর প্যাগেট সাউন্ডের সাথে যুক্ত। জাহাজ চলাচলের কেন্দ্র হিসাবে টাকোমার ভূমিকা ১৮৫৩ সাল প্রকাশিত হয়, যখন প্রথম কাঠের কাঠ সান ফ্রান্সিসকোতে প্রেরণ করা হয়। ১৮৭৩ সালে উত্তর প্রশান্ত মহাসাগরীয় রেলপথ শুরু করার পরে পশ্চিমব্যাপী টার্মিনাস বা প্রন্তিক কমেন্সমেন্ট উপসাগরে প্রতিষ্ঠার সিদ্ধান্তের মাধ্যমে একটি গুরুত্বপূর্ণ ব্যবসায়ের কেন্দ্র হিসাবে টাকোমার স্থিতি ব্যাপকভাবে জোরদার হয়। সিয়াটলের মতো কাছের শহরগুলিড় পরিবর্তে টাকোমাকে বিভিন্ন কারণে বেছে নেওয়া হয়: কমেন্সমেন্ট উপসাগর এক সময়ে ৫০ টিরও বেশি জাহাজ নোঙর করতে পারে, বন্দরটি যে কোনও গভীরতার জাহাজের জন্য যথেষ্ট গভীর ছিল এবং বন্দরের সম্প্রসারণের সুবিধার্থে কয়েক মাইল জোয়ারের জলে পুষ্ট সমুদ্র তীর ছিল।
হাসান আব্দুল্লায়েভ

হাসান আব্দুল্লায়েভ(২০ আগস্ট ১৯১৮-১ সেপ্টেম্বর ১৯৯৩) একজন পথিকৃৎ সোভিয়েত-আজারবাইজানি পদার্থবিজ্ঞানী ও সরকারি কর্মকর্তা ছিলেন। তিনি পদার্থবিজ্ঞান ও গণিতে ডক্টর অব সায়েন্সেস ডিগ্রি অর্জন করেন। এছাড়াও তিনি এ সকল বিষয়ে অধ্যাপনা করেছেন। তিনি আজারবাইজানি সোভিয়েত প্রজাতন্ত্রের জাতীয় বিজ্ঞান একাডেমির গণিত ও পদার্থবিজ্ঞান ইনস্টিটিউটের পরিচালক ছিলেন। আব্দুল্লায়েভ জাতীয় বিজ্ঞান একাডেমির পূর্ণকালীন একাডেমিশিয়ান ছিলেন। এছাড়াও তিনি সোভিয়েত বিজ্ঞান একাডেমি ও রুশ বিজ্ঞান একাডেমির সদস্য এবং ১৯৭০-১৯৮৩ সালে আজারবাইজান সোভিয়েত প্রজাতন্ত্রের বিজ্ঞান একাডেমির সভাপতি ছিলেন। তিনি আজারবাইজান প্রজাতন্ত্রের আইনসভার নির্বাচিত সদস্য ছিলেন। এর আগে তিনি সোভিয়েত ইউনিয়নের আইন প্রণয়নকারী সংস্থা "সুপ্রিম সোভিয়েত" এর অষ্টম, নবম ও দশম সম্মেলনে সদস্য নির্বাচিত হন। আব্দুল্লায়েভ সোভিয়েত ইউনিয়নে অর্ধপরিবাহী পদার্থবিজ্ঞানের প্রসারে বিশেষ ভূমিকা পালন করেন। তিনি বৈদ্যুতিন বিদ্যা, জ্যোতিঃপদার্থবিজ্ঞান, বিমানবিদ্যা, চিকিৎসা, জীবপদার্থবিজ্ঞান ও প্রতিরক্ষায় বিশেষ ভূমিকা পালন করেন। আব্দুল্লায়েভের ৫৮৫-টি সোভিয়েত ও বিদেশি পেটেন্টের স্বত্বাধিকারী ছিলেন। এর মধ্যে ১৭১টি গোপনীয় ও ৮৫টি অতি গোপনীয়। তিনি বিজ্ঞানবিষয়ক ২৮টি গ্রন্থ রচনা করেন। তিনি ইংরেজি, রুশ ও আজারবাইজানি ভাষায় ৮০০টি জার্নাল ও বিশ্বকোষীয় প্রবন্ধ রচনা করেছেন।
আব্দুল্লায়েভ তৎকালীন আজারবাইজান গণতান্ত্রিক প্রজাতন্ত্রের নাখচিভানের ইয়াজি গ্রামে জন্মগ্রহণ করেন। তিনি বাকু শহরে ১৯৯৩ সালের ১ সেপ্টেম্বর মৃত্যুবরণ করেন। বাকু শহরের সুপরিচিত কবরস্থান "সম্মানের সরণি" বা "অ্যালি অব হনর"-এ তাঁকে সমাহিত করা হয়েছেন।
আজারবাইজান বিজ্ঞান একাডেমির পদার্থবিজ্ঞান ইনস্টিটিউট তাঁর নামে নামকরণ করা হয়েছে। এছাড়াও বাকু শহরের কেন্দ্রস্থলে একটি সড়কের নাম তাঁর নামানুসারে রাখা হয়েছে। এছাড়াও তাঁর নামে নাখচিভানে একটি প্রাথমিক বিদ্যালয় রয়েছে। ২০০৩ সাল হতে প্রাক-স্নাতক,স্নাতক ও স্নাতকোত্তর শিক্ষার্থীদের তাঁর নামে শিক্ষাবৃত্তি প্রদান করা হচ্ছে। তাঁর বৈজ্ঞানিক ঐতিহ্যের প্রতি সম্মান রেখে ২০১৩, ২০০৭ ও ২০০৩ খ্রিস্টাব্দে বিশেষ সম্মেলন আয়োজন করা হয়।
১৯৪৮ সালে তিনি আজারবাইজান বিজ্ঞান একাডেমির পদার্থবিজ্ঞান ও গণিত ইনস্টিটিউটের উপপরিচালক নিযুক্ত হন ও ১৯৫০ সাল পর্যন্ত দায়িত্ব পালন করেন। ১৯৫০ সালে তিনি ইনস্টিটিউটের অস্থায়ী পরিচালক পদে নিযুক্ত হন। ১৯৫৫ সালে তিনি একাডেমির সদস্যপদে নির্বাচিত হন। ১৯৫৭ সালে আব্দুল্লায়েভ গণিত ও পদার্থবিজ্ঞান ইনস্টিটিউটের স্থায়ী পরিচালক পদে পদোন্নতি লাভ করেন। ১৯৯৩ সাল পর্যন্ত তিনি এ পদে দায়িত্ব পালন করেন। তাঁর আমলে ইনস্টিটিউট ১২টি সোভিয়েত পুরস্কার লাভ করে। ১৯৬৭ সালে তাঁকে একাডেমির পূর্ণকালীন একাডেমিশিয়ান পদে নির্বাচিত করা হয়।
১৯৬৮ সালে আব্দুল্লায়েভ সোভিয়েত বিজ্ঞান একাডেমির পদার্থ ও জ্যোতির্বিজ্ঞান বিভাগের সদস্য নির্বাচিত হন। পরবর্তীতে তিনি অর্ধপরিবাহীর পদার্থবিজ্ঞান ও রসায়ন কাউন্সিলের সদস্যপদে নিযুক্ত হন।
১৯৬৮-১৯৭০ সাল পর্যন্ত তিনি আজারবাইজান একাডেমির পদার্থ ও রসায়ন বিভাগের একাডেমিক সচিব পদে নিযুক্ত হন। তিনি ১৯৭০ সালে আজারবাইজান বিজ্ঞান একাডেমির সভাপতি নির্বাচিত হন। ১৯৭০-১৯৮৪ সালে তিনি আজারবাইজান ও সোভিয়েত ইউনিয়নের আইনসভার সদস্যপদে দায়িত্ব পালন করেন।
তিনি মাতৃভাষা আজারবাইজানি ছাড়াও রুশ, জার্মান ও ইংরেজি ভাষায় স্বচ্ছন্দে কথা বলতে পারতেন। তিনি বিবাহিত ছিলেন; তাঁর তিনজন শিশু ও ছয়জন নাতি ছিল।
কালাহাণ্ডি রাজ্য

কালাহাণ্ডি রাজ্য, ছিলো ভারতে ব্রিটিশ শাসন চলাকালীন একটি স্বাধীন দেশীয় রাজ্য৷ এটি করোন্দ রাজ্য নামেও পরিচিত ছিলো৷ ১৮৭৪ খ্রিস্টাব্দে ব্রিটিশদের দ্বারা কালাহাণ্ডি একটি পূর্ণ রাজ্যের মর্যাদা পায় এবং ভবানীপাটনাতে রাজ্যের রাজধানী স্থাপন করা হয়৷ রাজ্যটির শেষ রাজা ১৯৪৮ খ্রিস্টাব্দের ১লা জানুয়ারী তারিখে ভারতে অন্তর্ভুক্তির জন্য সম্মতিপত্রে স্বাক্ষর করেন৷
উড়িষ্যায় অবস্থিত ২৬ টি করদ রাজ্যের মধ্যে সর্ববৃহৎ ছিলো এই কালাহাণ্ডি রাজ্য৷ সাধারণের মুখে প্রচলিত জনশ্রুতি অনুযায়ী ১০০৫ খ্রিস্টাব্দে নাগা রাজবংশজ রাজা রঘুনাথ সাই এই রাজ্যের পত্তন ঘটান ও প্রথম রাজা হিসাবে কার্যনির্বাহ শুরু করেন৷ সম্ভবত এই কারণেই রাজ্যটির কুলচিহ্ন ছিলো দুটি মুখোমুখি অবস্থানরত গোখরা সাপ৷
১৯৪৭ খ্রিস্টাব্দের আগস্ট মাসে কালাহাণ্ডি পূর্ব রাজ্যসঙ্ঘ-এর সদস্যপদ গ্রহণ করে৷ এটি ছিলো ওড়িশা এবং ছত্তিশগড়ে অবস্থিত অধিকাংশ দেশীয় রাজ্যগুলির একটি সঙ্ঘ, যার সদর ছিলো বর্তমান ছত্তিশগড়ের বলরামপুর জেলার রাজপুরে৷ ভারতে অন্তর্ভুক্তির সাথে সাথে ১৯৪৮ খ্রিস্টাব্দে পূর্ব রাজ্যসঙ্ঘ বিলুপ্ত হয়৷ 
পূর্বতন এই দেশীয় রাজ্যটি বর্তমান ওড়িশার কালাহান্ডি জেলার অংশ৷
ব্রিটিশদের দ্বারা এই রাজ্যের শাসকবর্গের বংশগত নয়টি সালামী দেওয়ার অধিকার থাকায় এটি নয় বন্দুকসালামী রাজ্যগুলির একটি ছিলো৷
চিত্রা দত্ত

চিত্রা দত্ত প্রাক্তন প্রধান বিজ্ঞানী এবং ভারতের কলকাতার সিএসআইআর-ভারতীয় রাসায়নিক জীববিজ্ঞান সংস্থা এর কাঠামোগত জীববিজ্ঞান ও জৈব তথ্যবিজ্ঞান বিভাগের প্রধান ছিলেন। তিনি জৈব তথ্যবিজ্ঞান এবং কম্পিউটারকেন্দ্রিক জীববিজ্ঞান ক্ষেত্রে কর্মরত একজন পদার্থবিদ। তিনি নভেল মধ্যবর্ত্তিতা কৌশল সন্ধানে বাহক/ভেক্টর/প্যাথোজেন পদ্ধতির জিনোম/প্রোটোম নির্মাণকৌশলের 'ইন-সিলিকো' বিশ্লেষণে জড়িত। তার দলের পরিচালিত বিভিন্ন ব্যাকটিরিয়াল, ভাইরাল এবং পরজীবী প্যাথোজেনগুলির তুলনামূলক জিনোম বিশ্লেষণ কেবলমাত্র জীবাণুগত জগতের আণবিক বিবর্তনকে চালিত প্রাকৃতিক শক্তির মধ্যে অন্তর্দৃষ্টি দেয়নি, প্যাথোজেন-বাহক মিথষ্ক্রিয়া এবং সহ-বিবর্তন এর জটিলতা সম্পর্কে আরও ভাল ধারণা প্রদান করেছে। তিনি দেখিয়েছেন যে কীভাবে বিভিন্ন নির্বাচনের চাপগুলির আপেক্ষিক শক্তিগুলি তাদের জি+সি-বিষয়বস্তু, জীবনচর্যা এবং শ্রেণীবদ্ধকরণ বণ্টনের উপর নির্ভর করে জীবের মধ্যে এবং তার মধ্যে বিভিন্নভাবে পরিবর্তিত হয়। তার দল মাইক্রোবায়াল প্রোটিন নির্মাণকৌশল গঠনে পরিবর্তীত অসামঞ্জস্য, হাইড্রোফোবিসিটি, জিন এক্সপ্রিভিটি এবং সুগন্ধযুক্ততার ভূমিকাও চিত্রিত করেছে। তিনি ‘বিশৃঙ্খল গেমের প্রতিনিধিত্ব’ নিয়ে পড়াশুনার জন্যও আন্তর্জাতিকভাবে প্রশংসিত হয়েছেন। তিনি বিভিন্ন থার্মোফিলিক, মিথোজীবী/পরজীবী জীবের জিনোম এবং প্রোটোম সংমিশ্রনের পরিসংখ্যানগত বিশ্লেষণের মাধ্যমে নিউক্লিওটাইড এবং অ্যামিনো অ্যাসিড অনুক্রমের ফ্র্যাক্টাল প্যাটার্নগুলির স্বীকৃতির জন্য নভেল অ্যালগরিদমেন উন্নয়ন করেছেন এবং তিনি প্রতিভাত করেছেন যে তাপীয় অভিযোজন এমআরএনএগুলিতে উচ্চতর জিসি-আধেয় বেসিনের আধিক্যকে জড়িত করে গঠনমূলক আরএনএর বিষয়বস্তু এবং নিরপেক্ষ মেরু অবশিষ্টাংশের দামে ইতিবাচক আধানকৃত অবশিষ্টাংশ এবং সুগন্ধযুক্ত অবশিষ্টাংশের বর্ধিত ব্যবহার যেখানে পরজীবী অভিযোজন চূড়ান্ত জিনোম হ্রাস, দুর্বল অবস্থান্তরীত নির্বাচনের উপস্থিতি এবং ঝিল্লি সম্পর্কিত প্রোটিনে বৃহৎ বিষমসত্ত্বতা প্রতিফলিত হয়। 'স্বাস্থ্য ও রোগের ক্ষেত্রে মানুষের জীবাণুবিজ্ঞানের প্যান-জিনোমিক বিশ্লেষণ' সম্পর্কিত তার দলের সাম্প্রতিক কাজগুলিও বিজ্ঞান বিষয়ক শিক্ষায় অত্যন্ত স্বীকৃতি পেয়েছে।
চিত্রা দত্ত বিশ্বভারতী বিশ্ববিদ্যালয় থেকে ১৯৭৬ সালে পদার্থবিজ্ঞান, রসায়ন এবং গণিত বিষয় নিয়ে বিএসসি ডিগ্রি এবং ১৯৭৭ সালে একই বিশ্ববিদ্যালয় তেকে পদার্থবিদ্যায় এম.এস.সি. ডিগ্রি অর্জন করেন। তিনি ১৯৮৪ সালে কলকাতা বিশ্ববিদ্যালয় এর সিএসআইআর-ভারতীয় রাসায়নিক জীববিজ্ঞান ইনস্টিটিউট থেকে পদার্থবিজ্ঞানে পিএইচডি ডিগ্রি অর্জন করেন। তাকে দেওয়া সম্মান ও পুরষ্কারগুলির মধ্যে রয়েছে ন্যাশনাল একাডেমি অফ সায়েন্সের ফেলোশিপ (১৯৯২), ডিবিটি ওভারসিজ অ্যাসোসিয়েশনশিপ (১৯৯৪), তরুণ পদার্থবিদ পুরস্কার (১৯৮৫), জওহরলাল নেহেরু স্মৃতি তহবিল এর একাডেমিক কৃতিত্বের জন্য বিশেষ পুরস্কার (১৯৭৮), ভারত সরকারের জাতীয় মেধা বৃত্তি (১৯৭৬) ইত্যাদি। তিনি পশ্চিম বঙ্গের বিজ্ঞান ও প্রযুক্তি বিভাগের জৈব তথ্যবিজ্ঞান বিষয়ক উপদেষ্টা কমিটির সদস্য। তিনি বিশিষ্ট আন্তর্জাতিক জার্নালের পাণ্ডুলিপি পর্যালোচনায় নিয়মিতভাবে জড়িত আছেন। তিনি কলকাতা বিশ্ববিদ্যালয়, বিশ্বভারতী এবং পশ্চিমবঙ্গ প্রযুক্তি বিশ্ববিদ্যালয়ে স্নাতকোত্তর পর্যায়ে শিক্ষকতার সাথেও জড়িত আছেন।
আর্তেম আলিখানিয়ান

আর্তেম আইজাকোভিচ আলিখানিয়ান (২৪ জুন ১৯০৮-২৫ ফেব্রুয়ারি ১৯৭৮) একজন নামজাদা সোভিয়েত আর্মেনীয় পদার্থবিজ্ঞানী ছিলেন। তিনি ইয়েরেভান পদার্থবিজ্ঞান ইনস্টিটিউটের প্রথম পরিচালক ও অন্যতম প্রতিষ্ঠাতা ছিলেন। তিনি ১৯৪৬ সালে সোভিয়েত বিজ্ঞান একাডেমির একজন সদস্য ছিলেন। এছাড়াও তিনি আর্মেনীয় বিজ্ঞান একাডেমির একজন একাডেমিক হিসেবে দায়িত্ব পালন করেছেন। পিয়োতোর কাপিৎসা, লেভ ল্যান্ডাউ, ইগর কুর্চাতভ, আব্রাম আলিখানভদের মত বিজ্ঞানীদের ন্যায় তিনি-ও সোভিয়েত ইউনিয়নে নিউক্লীয় পদার্থবিজ্ঞানের ভিত্তি প্রতিষ্ঠায় গুরুত্বপূর্ণ ভূমিকা পালন করেন। তিনি "আর্মেনীয় পদার্থবিজ্ঞানের পিতা" হিসেবে পরিচিত।
আর্তেম আলিখানিয়ান তৎকালীন রুশ সাম্রাজ্যের এলিজাবেথপুলে জন্মগ্রহণ করেন। তাঁর বাবা রেলপথ প্রকৌশলী ও মা গৃহিণী ছিলেন। তাঁদের চার সন্তান ছিল - দুই ছেলে (বড় ছেলে আব্রাম আলিখানভ-ও একজন প্রথিতযশা পদার্থবিজ্ঞানী ছিলেন) ও দুই মেয়ে। ১৯১২ সালে পরিবারটি সেবাস্তোপুল চলে যায়। আলিখানিন রেস্তোরাঁয় খাদ্য পরিবেশন ও সংবাদপত্র বিক্রির মাধ্যমে পরিবারের জীবিকা নির্বাহে অবদান রাখতেন। আলিখানিয়ান নিয়মিত বিদ্যালয়ে যেতেন না;অধিকাংশ সময় ঘরে বসেই তিনি লেখাপড়া করেছেন। পরবর্তীতে তিনি তিফলিসের (বর্তমান তিবলিসি) ১০০ নং স্কুল থেকে ডিগ্রি লাভ করেন। ১৯৩০ সালে লেনিনগ্রাদ স্টেট বিশ্ববিদ্যালয় হতে স্নাতক হওয়ার পূর্বে
তিনি বড় ভাই আব্রাম আলিখানভের সঙ্গে লেনিনগ্রাদের ভৌত প্রযুক্তি ইনস্টিটিউটে কিছুদিন কাজ করেন। তাঁরা যুগল উৎপাদন বা পেয়ার প্রোডাকশন (নিরপেক্ষ বোসন কণা থেকে একটি অতিপারমাণবিক কণা ও তার প্রতিকণা সৃষ্টির প্রক্রিয়া) ও এর ফলে সৃষ্ট পজিট্রন বর্ণালি নিয়ে গবেষণা করেন। এ কাজে আলিখানভ, আলিখানভের ছাত্র এম.কোজোদায়েভ ও আলিখানিয়ান চৌম্বকীয় বর্ণালিমিতিক যন্ত্র ও দুইটি পরস্পর সংলগ্ন গাইগার-মুলার কাউন্টার ব্যবহার করেন। এর ফলে সোভিয়েত ইউনিয়নের নিউক্লীয় পদার্থবিজ্ঞানে রেডিওপ্রকৌশল ব্যবহারের সূচনা হয়। দ্বিতীয় বিশ্বযুদ্ধের পূর্বে তাঁরা বিটা রশ্মির ক্ষয়, গামা রশ্মির অভ্যন্তরীণ রূপান্তর এবং পজিট্রন ধ্বংসের ফলে সঞ্চিত শক্তি নিয়ে গবেষণা করেন। ১৯৩৪ সালে আর্তেম আলিখানভ, আব্রাম আলিখানিয়ান ও বি জেলেপভের সমন্বয়ে গঠিত একটি গবেষণাদল তেজস্ক্রিয় ক্ষয় পর্যবেক্ষণ করেন। তেজস্ক্রিয় ক্ষয় পর্যবেক্ষণের ক্ষেত্রে তাঁদের অন্যতম পথিকৃৎ বিবেচনা করা হয়। ১৯৩৮ সালে আলিখানভ ও আলিখানিয়ান বেরিলিয়ামের নিউক্লিয়াস ক্ষয়ের মাধ্যমে নিউট্রিনোর স্থির ভর নির্ণয়ের একটি পদ্ধতি বের করেন। উভয় ভাইকেই এজন্য সোভিয়েত ইউনিয়নের রাষ্ট্রীয় পুরস্কার দেওয়া হয়।
১৯৪২ সালে ভ্রাতৃদ্বয় আরাগাত পর্বতে বৈজ্ঞানিক অভিযাত্রা চালান, যার উদ্দেশ্য ছিল মহাজাগতিক রশ্মির তৃতীয় উপাদান আবিষ্কার। তাঁরা প্রথম প্রমাণ করেন, ভরযুক্ত কণায় প্রোটন ও মিউওনের মাঝে মহাজাগতিক রশ্মি অবস্থিত। লেনিনগ্রাদ অবরোধের সময় তাঁদের সিনকোসাইক্লোট্রন (বিশেষ ধরনের কণা ত্বরক) তৈরির দায়িত্ব দেওয়া হয়। শেষাবধি ১৯৫৫ সালে দুবনায় যন্ত্রটি তৈরি হয়। ১৯৪৮ সালে মহাজাগতিক রশ্মি বিষয়ে আলিখানিন ও আলিখানভের পর্যবেক্ষণের স্বীকৃতিস্বরূপ তাদের পুনরায় রাষ্ট্রীয় পুরস্কারে ভূষিত করা হয়। অতঃপর ভ্রাতৃদ্বয় আরাগাত পর্বতের ৩২৫০ মিটার উচ্চতায় মহাজাগতিক রশ্মি স্টেশন স্থাপন করেন। পরবর্তীতে তাঁরা আর্মেনীয় বিজ্ঞান একাডেমিতে যোগদান করেন ও ১৯৪৩ সালে ইয়েরেভান পদার্থবিজ্ঞান ইনস্টিটিউট প্রতিষ্ঠা করেন। পরবর্তী ৩০ বছর আলিখানিয়ান এর পরিচালক হিসেবে দায়িত্ব পালন করেন। ১৯৫৬ সালে আলিখানিয়ান, আলিখানভ ও ভিক্তর হাম্বার্তজুমিয়ান ছয় ইলেক্ট্রােভোল্ট ক্ষমতাসম্পন্ন সিঙ্কোট্রন তৈরি করেন।
ফ্যারাড

ফ্যারাড (প্রতীক: F) হলো কোনো পদার্থের তড়িৎ আধান সঞ্চয় করে রাখার সামর্থ্যের অর্থাৎ তড়িৎ ধারকত্বের এসআই লব্ধ একক। ইংরেজ পদার্থবিজ্ঞানী মাইকেল ফ্যারাডের নাম অনুসারে এর নামকরণ করা হয়েছে।
এক কুলম্ব আধানে আহিত করার ফলে কোনো পরিবাহীর মধ্যে এক ভোল্ট বিভব পার্থক্য সৃষ্টি হলে, ঐ পরিবাহীর ধারকত্ব হবে এক ফ্যারাড। অন্যভাবে বলা যায়, এক ফ্যারাড হলো সেই ধারকত্ব যা এক ভোল্ট বিভব পার্থক্যে এক কুলম্ব পরিমাণ আধান সঞ্চয় করতে পারে।
ধারকত্ব (C), আধান (Q) ও বিভব পার্থক্যের (V) মধ্যে একটি সরল সম্পর্ক বিদ্যমান:
এখানে, 
কোনো ধারকের দুই প্রান্তের বিভব পার্থক্য অর্ধেক করে দিলে, এর সঞ্চিত আধানের পরিমাণও অর্ধেক হয়ে যাবে।
ফ্যারাড বেশ বড় একক বিধায় সচরাচর এর পূর্বে এসআই উপগুণিতক যুক্ত করে ব্যবহার করা হয়। যেমন:
আন্তর্জাতিক একক পদ্ধতিতে যে সাতটি মৌলিক একক রয়েছে, তার মধ্যে চারটি এককের (কেজি, মিটার, সেকেন্ড ও অ্যাম্পিয়ার) সমন্বয়ে গঠিত হয় ফ্যারাড। একারণে এটি একটি যৌগিক বা লব্ধ একক। এসআই মৌলিক এককসমূহের মাধ্যমে ফ্যারাডকে নিম্নোক্ত উপায়ে প্রকাশ করা যায়:
এখানে, , , , , , , , , , , , Hz = হার্টজ, .
ল্যাটিমার ক্লার্ক ও চার্লস ব্রাইট ১৮৬১ সালে বিজ্ঞানী মাইকেল ফ্যারাডের সম্মানে আধানের একক হিসেবে "ফ্যারাড" শব্দটি প্রথম ব্যবহার করেন। কিন্তু ১৮৭৩ সালের মধ্যে ফ্যারাডকে ধারকত্বের একক হিসেবে ব্যবহার শুরু হয়ে যায়। ১৮৮১ সালে প্যারিসে ইন্টারন্যাশনাল কংগ্রেস অফ ইলেক্ট্রিশিয়ান্সে তড়িৎ ধারকত্বের একক হিসেবে "ফ্যারাড" নামটি আনুষ্ঠানিকভাবে ব্যবহৃত হয়।
ধারক সাধারণত দুটি পরিবাহী পাতের সমন্বয়ে তৈরি, পাত দুটি একটি অন্তরক স্তর বা ডাইইলেকট্রিক দ্বারা পৃথক করা থাকে। ১৮ শতকের লিডেন জারও এক ধরনের ধারক। ধারকের পাতে তড়িৎ আধান সঞ্চিত হওয়ার কারণেই ধারকত্বের সৃষ্টি হয়। আধুনিক ধারক বিভিন্ন ধরনের পদার্থ ও নতুন কৌশলে প্রস্তুত করা হয়, এগুলোর ধারকত্ব ফেমটেফ্যারাড (১ fF = ১০ ফ্যারাড) থেকে ফ্যারাড এবং সর্বোচ্চ ভোল্টেজ কয়েক ভোল্ট থেকে কিলোভোল্ট পর্যন্ত হতে পারে।
ধারকের মান সচরাচর ফ্যারাড (F), মাইক্রোফ্যারাড (μF), ন্যানোফ্যারাড (nF) ও পিকোফ্যারাডে (pF) প্রকাশ করা হয়। ব্যবহারিক ক্ষেত্রে মিলিফ্যারাড তেমন ব্যবহৃত হয় না (৪.৭ মিলিফ্যারাড ধারকত্বকে সাধারণত ৪,৭০০ মাইক্রোফ্যারাড হিসেবে লেখা হয়), আবার উত্তর আমেরিকায় ন্যানোফ্যারাডের ব্যবহার কম। বাণিজ্যিকভাবে উৎপাদিত ধারকের ধারকত্ব ০.১ পিকোফ্যারাড থেকে সুপারক্যাপাসিটরে ৫,০০০ ফ্যারাড (৫ কিলোফ্যারাড) পর্যন্ত হতে পারে। উন্নত মানের সমন্বিত বর্তনীর (ইন্টিগ্রেটেড সার্কিট) প্যারাসাইটিক ধারকত্ব সাধারণত ফেমটোফ্যারাড মানের হয়ে থাকে। এছাড়া পরীক্ষা-নিরীক্ষায় ব্যবহৃত ধারকগুলো ১০ অ্যাটোফ্যারাড (১ aF = ১০ ফ্যারাড) ক্রমের ধারকত্ব পরিবর্তন শনাক্ত করতে পারে।
০.১ পিকোফ্যারাড মানের ধারকই মূলত সবচেয়ে ছোট মানের ধারক, কারণ এর চেয়ে ছোট মানের ধারকগুলো সমন্বিত বর্তনীতে প্যারাসাইটিক ধারকের প্রভাবের সম্মুখীন হয়। দুটি অন্তরিত ছোট দৈর্ঘ্যের তার পেঁচিয়ে ১ পিকোফ্যারাড বা আরও কম মানের ধারকত্ব পাওয়া সম্ভব।
হিসাব করে দেখা গেছে, ভূমির সাপেক্ষে পৃথিবীর আয়নমণ্ডলের ধারকত্ব প্রায় ১ ফ্যারাড।
পিকোফ্যারাডকে কথ্য ভাষায় অনেক সময় "পাফ" বা "পিক" বলা হয়, যেমন- "দশ-পাফ ধারক"। একইভাবে মাইক্রোফ্যারাডকে বলা হয় "মাইক"।
ধারকত্বের বিপরীত রাশিকে ইলেকট্রিক্যাল ইলাস্ট্যান্স বলা হয়, এর একক দারাফ (এটি এসআই বা স্ট্যান্ডার্ড একক নয়)।
অ্যাবফ্যারাড (সংক্ষেপে abF) ধারকত্বের একটি পুরনো ও বর্তমানে অপ্রচলিত একক। ১ অ্যাবফ্যারাড= ১০ ফ্যারাড (১ গিগাফ্যারাড)।
স্ট্যাটফ্যারাড (সংক্ষেপে statF) আরেকটি কম প্রচলিত সিজিএস একক। ১ স্ট্যাটফ্যারাড= ১/১০ c ফ্যারাড (প্রায় ১.১১২৬ পিকোফ্যারাড)।
টাকোমা, ওয়াশিংটন

টাকোমা হল একটি মাঝারি আকারের বন্দর শহর এবং মার্কিন যুক্তরাষ্ট্রের ওয়াশিংটন অঙ্গরাজ্যের পিয়ার্স কাউন্টির কাউন্টি আসন। শহরটি ওয়াশিংটনের প্যাগেট সাউন্ডে সিয়াটলের ৩২ মাইল (৫১ কিমি) দক্ষিণ-পশ্চিমে (এটি বৃহত্তম স্যাটেলাইট শহর), রাজ্যের রাজধানী অলিম্পিয়ার ৩১ মাইল (৫০ কিলোমিটার) উত্তর-পূর্বে এবং মাউন্ট রেইনিয়ার জাতীয় উদ্যানের ৫৮ মাইল (৯৩ কিমি) উত্তর-পশ্চিমে অবস্থিত। ২০১০ এর আদমশুমারি অনুসারে জনসংখ্যা ১,৯১,৭০৪ জন। টাকোমা হল প্যাগেট সাউন্ড অঞ্চলে দ্বিতীয় বৃহত্তম এবং রাজ্যের তৃতীয় বৃহত্তম শহর। টাকোমা দক্ষিণ সাউন্ড অঞ্চলের ব্যবসায়িক ক্রিয়াকলাপের কেন্দ্র হিসাবেও কাজ করে, যার জনসংখ্যা প্রায় ১ মিলিয়ন।
টাকোমা নিকটবর্তী মাউন্ট রেইনিয়ারের পরে এটির নাম গ্রহণ করেছিল, মূলত তাখোমা বা তাহোমা নামে পরিচিত। স্থানীয়ভাবে এটি "ডেসটিনির শহর" (সিটি অব ডেসটিনি) নামে পরিচিত, কারণ উনিশ শতকের শেষদিকে এই অঞ্চলটি উত্তর প্রশান্ত মহাসাগরীয় রেলপথের পশ্চিম টার্মিনাস হিসাবে নির্বাচিত হয়। রেলপথের সিদ্ধান্তটি টাকোমের প্রতিবেশী গভীর জলের-বন্দর, কমেন্সমেন্ট উপসাগর দ্বারা প্রভাবিত হয়েছিল। উপসাগরটিকে রেলপথের সাথে সংযুক্ত করে টাকোমার মূলমন্ত্রটি হয়ে উঠল "যখন রেলপথ পালের সাথে মিলিত হয়"। কমেন্সমেন্ট উপসাগরটি প্রশান্ত মহাসাগরীয় উপকূল এবং ওয়াশিংটনের বৃহত্তম বন্দরের আন্তর্জাতিক বাণিজ্যের কেন্দ্রবিন্দু টাকোমা বন্দরকে পরিবেশন করে। ১৯৪০ সালে টাকোমা ন্যারো ব্রিজের পতনের জন্য শহরটি কুখ্যাতি অর্জন করে, যার ফলে "গ্যালোপিং জার্তি" ডাকনাম অর্জন করে।
বেশিরভাগ শিল্প শহরগুলির মতো টাকোমা শহরটিও শহরতলিকরণ ও বিভক্তকরণের ফলশ্রুতিতে ২০তম শতাব্দীর মাঝামাঝি সময়ে একটি দীর্ঘমেয়াদী ভাবে হ্রাস পায়। নব্বইয়ের দশক থেকে কেন্দ্রীয় টাকোমা পুনর্জীবনের প্রচেষ্টা চালিয়ে গেছে। কেন্দ্রীয় অংশে বা ডাউনটাউনের উন্নয়নের মধ্যে রয়েছে ওয়াশিংটন টাকোমা বিশ্ববিদ্যালয়; লাইন টি (পূর্বে টাকোমা লিঙ্ক), রাজ্যের প্রথম আধুনিক বৈদ্যুতিক লাইট রেল পরিষেবা; রাজ্যের শিল্প ও ইতিহাস জাদুঘরগুলির সর্বোচ্চ ঘনত্ব; এবং একটি শহুরে জলাশয় থেয়া ফস জলপথের পুনরুদ্ধার।
টাকোমা যুক্তরাষ্ট্রের অন্যতম বাসযোগ্য অঞ্চল হিসাবে চিহ্নিত হয়েছে। ২০০৬ সালে, টাকোমা দেশের অন্যতম "চলনযোগ্য" শহরগুলির তালিকাভুক্ত হয়।
তেলুগু ভাষাভাষী অনুযায়ী ভারতের রাজ্যসমূহ

তেলুগু ভাষা হলো দ্রাবিড় ভাষাগোষ্ঠীর অন্তর্ভুক্ত দক্ষিণ-কেন্দ্রীয় শাখার একটি ভাষা। এটি মূলত ভারতের অন্ধ্রপ্রদেশ ও তেলেঙ্গানায় সর্বাধিক প্রচলিত ও রাজ্য সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৪র্থ সর্বাধিক প্রচলিত ভাষা এবং ভারতে এই ভাষার বক্তার সংখ্যা ৮ কোটি ১১ লক্ষ যা ভারতের মোট জনসংখ্যার ৬.৭০%। মাতৃভাষী বক্তার সংখ্যা অনুসারে এই ভাষাটি বিশ্বের ১৬তম সর্বাধিক প্রচলিত ভাষা।
নিচের তালিকাটি তেলুগু-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী তেলুগুভাষীর তালিকা নিম্নরূপ:
গান্ধী ভবন, চণ্ডীগড়

গান্ধী ভবন ভারতের চণ্ডীগড় শহরের একটি গুরুত্বপূর্ণ বৈশিষ্ট্য, যেখানে মোহনদাস করমচাঁদ গান্ধীর বাণী ও কর্ম নিয়ে গবেষণা করা হয়। ভবনটির নকশা তৈরি করেন সুইস স্থপতি পিয়েরে জেনেরেট।
এটি আসলে একটি পুকুরের মাঝখানে অবস্থিত মিলনায়তন। স্থপতি নির্মিত একটি ম্যুরাল ভবনের প্রবেশপথে দর্শনার্থীদের অভ্যর্থনা জানায়। এর প্রবেশদ্বারে "সত্যই ঈশ্বর" কথাটি লেখা হয়েছে। বর্তমানে ভবনটিতে গান্ধী সম্পর্কিত প্রচুর বইয়ের সংগ্রহ রয়েছে।
দীপেশ চক্রবর্তী

দীপেশ চক্রবর্তী (জন্ম: ১৯৪৮, কলকাতা) একজন ভারতীয় বাঙালি ইতিহাসবিদ। মূলত উত্তর উপনিবেশবাদ এবং সাবল্টার্ন থিয়োরি নিয়ে তাঁর কাজের জন্য তিনি বিশ্বের কাছে পরিচিতি লাভ করেছেন। বর্তমানে দীপেশ মার্কিন যুক্তরাষ্ট্রের শিকাগো বিশ্ববিদ্যালয়ে ইতিহাসের অধ্যাপনা করেন। ইতিহাস গবেষণায় তাঁর অবদানের জন্য ২০১৪ সালে তাঁকে টয়েনবি পুরস্কার (বিখ্যাত ইতিহাসবিদ আর্নল্ড জে. টয়েনবির নামে, যা সামাজিক বিজ্ঞানে মানবসভ্যতার প্রতি বিশেষ অবদানের জন্য দেওয়া হয়ে থাকে) প্রদান করা হয়।
দীপেশ চক্রবর্তীর জন্ম ১৯৪৮ সালের ১৫ ডিসেম্বর। তার জন্ম ও বেড়ে ওঠা কলকাতায়। তার আদি পৈতৃক নিবাস বিক্রমপুরে। তার বাবা-মা দুজনই পূর্ববঙ্গের বিক্রমপুরের বজ্রযোগিনী এলাকার।
দীপেশ চক্রবর্তী প্রথমে তৎকালীন কলকাতা বিশ্ববিদ্যালয়ের অন্তর্গত প্রেসিডেন্সি কলেজ(বর্তমানে প্রেসিডেন্সি বিশ্ববিদ্যালয়) থেকে পদার্থবিদ্যায় স্নাতক হন। এরপর তিনি ম্যানেজমেন্টে স্নাতকোত্তর করেন ইন্ডিয়ান ইন্সটিটিউট অফ ম্যানেজমেন্ট থেকে। এরপরে তিনি ক্যানবেরার অস্ট্রেলিয়া ন্যাশানাল ইউনিভার্সিটিতে যোগদান করেন, যেখান থেকে তাকে ইতিহাসে ডক্টর অফ ফিলোজফি (পিএইচডি) ডিগ্রী প্রদান করা হয়।
বর্তমানে দীপেশ চক্রবর্তী শিকাগো বিশ্ববিদ্যালয়ে ইতিহাস, দক্ষিণ এশীয় ভাষা ও সভ্যতার লরেন্স এ. কিম্পটন সম্মানিত সার্ভিস অধ্যাপক।
ডীন বেল (ক্রিকেটার)

ডিন উইলিয়াম বেল (জন্ম ৩ মে ১৯৯২) হলেন একজন ইংলিশ ক্রিকেটার । তিনি একজন ডানহাতি ব্যাটসম্যান এবং উইকেট কিপার। তিনি ল্যাঙ্কাশায়ারের ব্ল্যাকপুলে জন্মগ্রহণ করেছিলেন এবং সেডবার্গ স্কুলে পড়াশোনা করেছিলেন।
বেল ২০১১ সালে এসেক্স কাউন্টি ক্রিকেট ক্লাবের বিপক্ষে কেমব্রিজ বিশ্ববিদ্যালয় ক্রিকেট ক্লাবে প্রথম-শ্রেণীর ক্রিকেটে আত্মপ্রকাশ করেন। সেই মৌসুমে তিনি মিডলসেক্স কাউন্টি ক্রিকেট ক্লাব এবং সারে কাউন্টি ক্রিকেট ক্লাবের বিপক্ষে আরও দুটি প্রথম শ্রেণীর ম্যাচ খেলেছিলেন। 
তিনি এখন এটি হরভিচ আরএমআই সিসির নেতৃত্ব দিচ্ছেন।
রেখা দীক্ষিত

রেখা দীক্ষিত (জন্ম: ১০ আগস্ট, ১৯৫৯) হলেন ভারতের উত্তর প্রদেশের এলাহাবাদ উচ্চ আদালতের একজন বিচারক। তিনি ভারতে মুসলিম মহিলাদের খোরপোশ প্রদান সংক্রান্ত মো. আহমেদ খান বনাম শাহ বানু বেগম বিতর্কিত মামলা সহ বেশ কয়েকটি উল্লেখযোগ্য মামলায় বিচারক হিসেবে ছিলেন। এর পাশাপাশি তিনি তাজ করিডোর মামলা এবং উত্তরপ্রদেশ এনআরএইচএম কেলেঙ্কারিতেও বিচারক ছিলেন।
রেখা দীক্ষিত আগ্রা বিশ্ববিদ্যালয় থেকে ১৯৮১ সালে আইন বিষয়ে স্নাতক ডিগ্রি অর্জন করেছিলেন। উত্তর প্রদেশের রাজ্যপালের উপদেষ্টা এবং উত্তর প্রদেশ বিধানসভার প্রধান সম্পাদক হিসাবে কাজ করেছেন এমন একজন আইনজীবী প্রদীপ দুবের সাথে তার বিয়ে হয়েছে।
তিনি ১৯৮৪ সালে মুখ্য দায়রা জজ হিসাবে নিযুক্ত হয়েছিলেন এবং ২০১৩ সালে তাকে জেলা ও দায়রা জজ হিসাবে পদোন্নতি দেওয়া হয়েছে।
লিজ অ্যালান (ক্রিকেটার)

এলিজাবেথ অ্যালান (জন্ম ১৯৪৮ সালের ৬ নভেম্বর) হলেন নিউজিল্যান্ডের একজন সাবেক ক্রিকেটার ।
ক্রুশ

ক্রুশ খ্রিস্টধর্মের একটি প্রতীক, আর এটা দিয়ে যিশুকে বিদ্ধ করা হয়েছিল। খ্রিস্টীয় প্রতীক হিসাবে অনেকসময় ক্রুশের সঙ্গে যিশুর ত্রিমাত্রিক দেহ বসানো থাকে। বাংলা "ক্রুশ" শব্দটি ইংরেজি থেকে গৃহীত হলেও মূল ইংরেজি শব্দটি খ্রিস্টীয় প্রতীক ছাড়াও অন্যান্য অর্থে ব্যবহৃত হয়েছে, যেমন ক্রসচিহ্ন। শব্দটি লাতিন থেকে গৃহীত, যার অর্থ "ক্রুশ" বা "শূল"।
ক্রুশের সাধারণ আকৃতি হচ্ছে বিষমবাহুর লাতিন ক্রুশ ও সমবাহুর গ্রিক ক্রুশ। এছাড়া এই ক্রুশ-চিহ্নের আরও অনেক রূপভেদ রয়েছে, যেমন টাউ ক্রুশ, দুই রেখার ক্রুশ, তিন রেখার ক্রুশ ইত্যাদি।
খ্রিস্টীয় যুগের অনেক আগে প্রাচীন মিশর আত্র‌ুশী ব্রূন "আংখ" বলে একটি ক্রুশ আকারের প্রতীক ব্যবহৃত হয়েছিল।
দ্বিতীয় শতাব্দীতে খ্রিস্টীয় শিল্পকলায় ক্রুশের খুবই সীমিত ব্যবহার পাওয়া যায়। যুক্তিতে এটা মনে করা হয় যে তৎকালীন খ্রিস্টানরা ক্রুশ ব্যবহারে আপত্তি প্রকাশ করেছিল কারণ এটি প্রকাশ্যে মৃত্যুদণ্ডের এক বেদনাদায়ক ও জঘন্য উপায়ের প্রতীক হয়ে গিয়েছিল। বাইবেলের নূতন নিয়মের অত্যন্ত আদি হস্তলিপিতে "ক্রুশ"-এর গ্রিক শব্দের সংক্ষিপ্ত রূপ হিসাবে ক্রুশের ন্যায় একটি চিহ্ন ব্যবহার করা হতো। চতুর্থ শতাব্দী থেকে খ্রিস্টীয় শিল্পকলায় ক্রুশের ব্যাপক ব্যবহার পাওয়া যায়।
কবচের জন্য ব্যবহার্য এবং বর্তমানে লন্ডনের ব্রিটিশ জাদুঘরে রক্ষিত একটি জ্যাসপার রত্নপাথরের উপরে দ্বিতীয় বা তৃতীয় শতাব্দীর খোদাইতে সম্ভবত যিশুর মৃত্যুদণ্ডের প্রাচীনতম চিত্র পাওয়া যায়। এখানে একজন নগ্ন দাড়িওয়ালা পুরুষের চিত্র রয়েছে যার দুই হাতের কবজি T-আকৃতির একটি ক্রুশের আড়কাঠের সঙ্গে বাঁধা আছে। সম্মুখে গ্রিক ভাষায় ক্রুশবিদ্ধ খ্রিস্টের উদ্দেশ্যে একটি আহ্বানমন্ত্র খোদাই করা আছে। বিপরীত প্রান্তে জাদুমন্ত্রের সঙ্গে খ্রিস্টীয় শব্দাবলী মিশ্রিত আছে।
শিবরাম রাজগুরু

শিবরাম হরি রাজগুরু (২৪ আগস্ট ১৯০৮ - ২৩ মার্চ ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের চরমপন্থী বিপ্লবী হিসাবে পরিচিত নাম। ব্রিটিশ বিরোধী ডাক দিয়ে একজন ব্রিটিশ পুলিশ অফিসারকে হত্যায় যুক্ত থাকার অভিযোগে তাঁকে ভগৎ সিং ও সুখদেব থাপারের সাথে ১৯৩১ খ্রিস্টাব্দের ২৩ মার্চ একই ফাঁসির মঞ্চে শহীদ হতে হয়।
ব্রিটিশ ভারতের বোম্বাই প্রেসিডেন্সির অধুনা মহারাষ্ট্রের ভীমা নদীর তীরবর্তী খেদ নামক স্থানে এক মারাঠি ব্রাহ্মণ পরিবারে ১৯০৮ খ্রিস্টাব্দের ২৪ আগস্ট রাজগুরু জন্ম গ্রহণ করেন। তার পিতার নাম হরিনারায়ণ রাজগুরু এবং মায়ের নাম পার্বতী দেবী। মাত্র ছয় বছর বয়সে পিতার মৃত্যু হলে সংসারের সমস্ত দায়িত্ব তার অগ্রজ দীনকরের কাঁধে এসে পড়ে। খেদেই তার প্রাথমিক পড়াশোনা শেষ হলে তিনি পুনের নিউ ইংলিশ হাই স্কুলে পরবর্তী শিক্ষা লাভ করেন।
রাজগুরু সংস্কৃতের মেধাবী ছাত্র ছিলেন। ছাত্রাবস্থাতেই তিনি দেখেছিলেন ভারতের জনগণের ওপর ব্রিটিশদের অন্যায়, বঞ্চনা আর অত্যাচার। তার এই অভিজ্ঞতা থেকেই তিনি স্বাধীনতা সংগ্রামে যোগ দিতে প্রস্তুত হন। চন্দ্রশেখর আজাদেরজ্বালাময়ী বক্তৃতা শুনে যে কোনো মূল্যে দেশকে ব্রিটিশ শাসন হতে মুক্ত করতে গঠিত হিন্দুস্তান সোশ্যালিস্ট  রিপাবলিকান অ্যাসোসিয়েশনের সদস্য হয়ে যান।
এখানেই ভগৎ সিং এবং সুখদেবের সাথে পরিচয় হয়। রাজগুরু, ভগৎ সিং, চন্দ্রশেখর আজাদ এবং জয়গোপাল মিলে ১৯২৮ খ্রিস্টাব্দের ১৭ ডিসেম্বর লাহোরে ব্রিটিশ পুলিশ অফিসার জে পি সন্ডার্স হত্যাকাণ্ডের ঘটনাটি ঘটান। যদিও তাঁদের লক্ষ্য ছিলেন পুলিশ অফিসার জে.এ.স্কট, কিন্তু এই ঘটনায় সন্ডার্সের মৃত্যু হয়। লালা লাজপতের ওপর নৃশংস লাঠি প্রয়োগের আদেশ দিয়েছিলেন স্কট। আসলে এটি বিপ্লবী লালা লাজপত রায়ের সাইমন কমিশনের বিরুদ্ধে আন্দোলনের সময় পুলিশি লাঠিচার্জে রক্তক্ষরণ হয়ে মৃত্যুর প্রতিক্রিয়া ছিল।
১৯২৯ খ্রিস্টাব্দের ১০ জুলাই লাহোর ষড়যন্ত্র মামলায় ভগৎ সিং, রাজগুরু, সুখদেব সহ একুশ জন ষড়যন্ত্রকারীদের বিরুদ্ধে মামলা শুরু হল। তিনজনই দোষী সাব্যস্ত হন।
১৯৩১ খ্রিস্টাব্দের ২৪ মার্চ ফাঁসির আদেশ দেওয়া হয়। ওই বছরই ২৩ মার্চ নির্দিষ্ট দিনের একদিন আগেই তিনজন বিপ্লবীর ফাঁসি হয়। মৃত্যুর সময় রাজগুরুর বয়স ছিল বাইশ বছর মাত্র। পাঞ্জাবের ফিরোজপুর জেলার শতদ্রু নদীর তীরে হুসেইনিওয়ালা গ্রামে তাঁদের মৃতদেহ চরম গোপনীয়তায় দাহ করা হয়।  
ফাঁসি কার্যকর করার বিষয়টি করাচিতে ভারতীয় জাতীয় কংগ্রেসের বার্ষিক অধিবেশনের প্রাক্কালে সংবাদ মাধ্যমে ফলাও করে প্রচারিত হয়। নিউ ইয়র্ক টাইমসের উদ্ধৃতি ছিল - 
জাতীয় স্মৃতিসৌধটি ভারতের পাঞ্জাবের ফিরোজপুর জেলার শতদ্রু নদীর তীরে হুসেইনিওয়ালা গ্রামে অবস্থিত। লাহোর কারাগারে মৃত্যুদণ্ড কার্যকর করার পরে শিবরাম রাজগুরু, ভগৎ সিং এবং সুখদেব থাপারের মরদেহ চরম গোপনীয়তায় দাহ করা হয়।। প্রতি বছর ২৩ মার্চ তাঁদের মৃত্যুর দিনটিকে স্মরণে রেখে "শহীদ দিবস" উদযাপিত হয়। শ্রদ্ধার্ঘ্য নিবেদিত হয়। 
তার জন্ম স্থানের নাম বদলে রাখা হয রাজগুরুনগর। বর্তমানে রাজগুরুনগর হ'ল মহারাষ্ট্র রাজ্যের পুণে জেলার খেদ তহসিলের একটি আদমশুমারি শহর। 
যেখানে রাজগুরু জন্মগ্রহণ করেছিলেন সেই পৈতৃক বাড়িটি রাজগুরু ওয়াদা নামে পরিচিত। ভীমা নদীর তীরে পুণা-নাসিক রোডে ২,৭৮৮ বর্গমিটারের জমির উপর এটি অবস্থিত এবং শিবরাম রাজগুরুর স্মৃতি হিসাবে রক্ষণাবেক্ষণ করা হচ্ছে। স্থানীয় সংগঠন হুতাত্মা রাজগুরু স্মারক সমিতি (এইচআরএসএস) ২০০৪ সাল থেকে প্রজাতন্ত্র দিবসে জাতীয় পতাকা উত্তোলন করে
দিল্লি বিশ্ববিদ্যালয়ের একটি অধীনে দিল্লির বসুন্ধরা এনক্লেভে মহিলাদের জন্য শহীদ রাজগুরু কলেজ অফ অ্যাপ্লাইড সায়েন্সেস কলেজ স্থাপন করা হয়েছে।
বেলা ত্রিবেদী

বেলা মাধুর্য ত্রিবেদী (জন্ম ১০ জুন ১৯৬০) হলেন একজন ভারতীয় বিচারক ও আইনজ্ঞ। তিনি ২০০৬ সালের ৯ ফেব্রুয়ারি থেকে ভারতের গুজরাত উচ্চ আদালতের বিচারক হিসেবে কার্যরত আছেন। এর পূর্বে তিনি ২০১১ সালের ১৭ ফেব্রুয়ারি থেকে ২রা জুন পর্যন্ত গুজরাত উচ্চ আদালতের অতিরিক্ত বিচারক এবং রাজস্থান উচ্চ আদালতের অতিরিক্ত বিচারক হিসাবে দায়িত্ব পালন করেছিলেনন।
তিনি গুজরাত ন্যাশনাল ল' ইউনিভার্সিটির সাধারণ পরিষদের সদস্য।
অরুণা সুরেশ

অরুণা সুরেশ (জন্ম ১৯ ফেব্রুয়ারি, ১৯৫০) হলেন ভারতের ওড়িশা উচ্চ আদালতের একজন প্রাক্তন বিচারক। তিনি দিল্লি উচ্চ আদালতেও দায়িত্ব পালন করেছিলেন। ওড়িশার একটি আইনজীবী সমিতি তাঁর আদালত বর্জন করার পরে তিনি খবরের শিরোনামে এসেছিলেন। একজন বরিষ্ঠ আইন উপদেষ্টাকে, তিনি জড়িত ছিলেন না এমন একটি মামলায় হস্তক্ষেপ করা থেকে বিরত থাকতে বলায়, সমিতিটি তাঁর আদালত বর্জন করেছিল।।
অরুণা সুরেশ ১৯৭৩ সালে দিল্লি জুডিশিয়াল সার্ভিসে দক্ষতা অর্জন করেছিলেন এবং প্রাথমিকভাবে অধস্তন দেওয়ানী বিচারক, মহানগর হাকিম, দেউলেদশা সম্পর্কিত বিচারক, ক্ষুদ্রকারণ আদালতের বিচারক এবং ভাড়া নিয়ন্ত্রকসহ বেশ কয়েকটি ক্ষেত্রে দিল্লির নিম্ন বিচার বিভাগে দায়িত্ব পালন করেছিলেন। ১৯৮৭ এবং ১৯৯১ এর মধ্যে, তিনি দিল্লির জেলা আদালতে আইনি সহায়তা (লিগ্যাল এইড) পরিষেবাদির সচিব হিসেবেও কাজ করেছিলেন।
অরুণা সুরেশ ২০০৬ সালের ৪ঠা জুলাই দিল্লি উচ্চ আদালতে অতিরিক্ত বিচারক হিসাবে নিযুক্ত হয়েছিলেনন এবং ২০০৮ সালের ১১ ফেব্রুয়ারি স্থায়ী বিচারক পদে উন্নীত হয়েছিলেন।
২০১০ সালের ২৮ অক্টোবরে তাঁকে দিল্লি উচ্চ আদালত থেকে ওড়িশা উচ্চ আদালতে স্থানান্তরিত করা হয়েছিল। রাষ্ট্রপতি প্রতিভা পাতিল এই পদক্ষেপের আদেশ দিয়েছিলেন, তিনি সুপ্রিম কোর্টের সুপারিশক্রমে তখন ১১ জন বিচারককে স্থানান্তরিত করেছিলেন।
অরুণা সুরেশ দিল্লিতে পড়াশোনা করেছিলেন। ১৯৬৯ সালে তিনি দিল্লি বিশ্ববিদ্যালয়ের ইন্দ্রপ্রস্থ কলেজ থেকে স্নাতক ডিগ্রি অর্জন করেছিলেন। তিনি দিল্লি বিশ্ববিদ্যালয়ের আইন অনুষদে আইন বিষয়ে পড়াশোনা করেছিলেন।
লাডউইগ আগ্রেন

লাডউইগ অ্যান্ডার্স আগ্রেন (, ; জন্ম: ৬ জুলাই ১৯৯৫) হলেন একজন মার্কিন টুইচ স্ট্রিমার, ইউটিউবার, ইস্পোর্টস ধারাভাষ্যকার এবং প্রতিদ্বন্দ্বী। লাডউইগ টুইচে তার লাইভস্ট্রিমের জন্য সুপরিচিত, যেখানে তিনি ভিডিও গেম সম্পর্কিত বিষয়বস্তু এবং ভিডিও গেম-বহির্ভূত বিষয়বস্তু (যেমন গেম শো, বিভিন্ন প্রতিযোগিতা) সম্প্রচার করেন। তিনি বিভিন্ন "সুপার স্ম্যাশ ব্রোজ মেলি" প্রতিযোগিতায় ক্রীড়া ধারাভাষ্যকার হিসেবে তার কাজের জন্যও পরিচিত। ২০১৯ সালের ১৬ই ফেব্রুয়ারি তারিখে পূর্ণ সময়ের স্ট্রিমিং শুরু করার পর থেকে, লাডউইগ টুইচের বৃহত্তম স্ট্রিমার হয়ে উঠেছেন।
লাডউইগ অ্যান্ডার্স আগ্রেন ১৯৯৫ সালের ৬ই জুলাই তারিখে লাডউইগ মার্কিন যুক্তরাষ্ট্রের নিউ হ্যাম্প্‌শায়ারের হোলিসে জন্মগ্রহণ করেছেন এবং সেখানেই একটি ফরাসি মার্কিন দ্বিভাষিক পরিবারে তার মা ও বোনের সাথে তার শৈশব অতিবাহিত করেছেন।
তিনি নিউ হ্যাম্পশায়ারের হোলিস/ব্রুকলিন হাই স্কুলে ভর্তি হয়েছেন, যেখান থেকে তিনি ২০১৩ সালে স্নাতক সম্পন্ন করেছেন। ২০১২ সালে, তিনি "লিগালি ব্লোন্ড" নামক একটি স্কুল নাটকে অংশগ্রহণ করেন, যেখানে তিনি ওয়ার্নার চরিত্রে অভিনয় করেছেন। এই সময়ে তিনি হাচ, সিন্যানার্স এবং উডিসগেমারট্যাগের মতো "কল অব ডিউটি"র ধারাভাষ্য চ্যানেল আবিষ্কার করেন, যা তাকে "দ্যজ্যানিসাইডকিক" চ্যানেল তৈরি করতে অনুপ্রাণিত করেছিল, এটি ছিল বিষয়বস্তু তৈরিতে তার প্রথম পদক্ষেপ।
লাডউইগ কলেজের জন্য অ্যারিজোনায় চলে যান, যেখানে তিনি কমেডি ক্লাব টেমপ্লেটে নাইটে যোগদান করেন, এবং এছাড়াও "সুপার স্ম্যাশ ব্রোজ মেলি" আবিষ্কার করেন। অতঃপর তিনি স্থানীয় প্রতিযোগিতায় অংশগ্রহণ করেন এবং ইস্পোর্টস ও তার সম্প্রদায়ের প্রতি আগ্রহ পোষণ করেন। তিনি অ্যারিজোনা স্টেট ইউনিভার্সিটি থেকে ২০১৭ সালে ইংরেজি সাহিত্য ও সাংবাদিকতা ও গণযোগাযোগে দ্বৈত ডিগ্রি অর্জন করেন।
সবিতা বেগম (মেয়র)

সবিতা বেগম হলেন ভারতের প্রথম মুসলিম মেয়র। তিনি ২৩ বছর বয়সে কোল্লম কর্পোরেশনের প্রথম মেয়র হয়েছিলেন। তিনি একজন আইনজীবী, সমাজকর্মী ও কোল্লমের সিপিআই (এম) রাজনীতিবিদ।
সবিতা বেগম ১৯৭৭ সালের ২৯শে মে এমভি মোহাম্মদ কুঞ্জু ও মেহেরবান দম্পতির ঘরে জন্মগ্রহণ করেছিলেন। তিনি কোল্লমের টিকেএম কলা ও বিজ্ঞান কলেজ থেকে স্নাতকোত্তর (বিএ) করেছিলেন। তারপরে তিনি ত্রিবান্দ্রমের সরকারি আইন কলেজ থেকে এলএলবি অধ্যয়ন করেছিলেন।
সবিতা বেগম ভারতের কমিউনিস্ট পার্টির (মার্কসবাদী) একজন রাজনীতিবিদ। তিনি ১৯৯৫ সালে এআইডিডাব্লিউএ (AIDWA)-তে যোগদান করেছিলেন। তিনি বর্তমানে কেরলের অল ইন্ডিয়া ডেমোক্র্যাটিক উইমেন অ্যাসোসিয়েশনের রাজ্য যুগ্ম সম্পাদক এবং কোল্লমে একটি আঞ্চলিক দলীয় কমিটির সদস্য।
২০১০ সালে, তিনি কংগ্রেসের মায়া গোপিকৃষ্ণনের কাছে নয় ভোটের ব্যবধানে পরাজিত হয়েছিলেন। 
২০২০ সালের আগ পর্যন্ত তিনি কেরলের যে কোনও সিটি কর্পোরেশনের ইতিহাসে নির্বাচিত সর্বকনিষ্ঠ মেয়র।
টিপরি নৃত্য

টিপরি নৃত্য হল ভারতের পাঞ্জাব রাজ্যের পাতিয়ালা এবং হরিয়ানা রাজ্যের আম্বালার জনপ্রিয় একটি পাঞ্জাবি লাঠি নৃত্য।
রন্ধাওয়ার মতানুসারে (১৯৬০), ছোট লাঠি ব্যবহার করে ছেলেরা এবং পুরুষেরা টিপরি নৃত্য করে। অংশগ্রহণকারীরা একটি বৃত্তে ঘুরে ঘুরে লাঠিতে আঘাত করে নাচে। একটি সংস্করণে, নৃত্যশিল্পীরা এক হাতে একটি খুঁটির শীর্ষে বাঁধা একটি দড়িও ধরে রাখে। প্রতিটি নৃত্যশিল্পী তখন অন্য শিল্পীর দড়ির সঙ্গে পরস্পর বিজড়িত করে। পুরুষ নৃত্যশিল্পীরা তখন লাঠির আঘাত করে এবং দড়ির জট ছাড়ানো হয়। রন্ধাওয়ার মতে নাচটি পাতিয়ালা শহরের স্থানীয় নৃত্য এবং এটি বম্বে (মুম্বাই) এর দান্ডিয়া এবং রাজস্থানের টিপনির মতো।
জেমসের মতানুসারে (১৯৭৪) টিপরির আরেকটি শৈলীতে , মেয়েরা ছোট লাঠি নিয়ে নাচে এবং লাঠিগুলি ঠোকাঠুকি করে বিশেষ একটি ছন্দ সৃষ্টি করে। এই নাচের সময় কোনও গান গীত হয়না। ধিল্লোঁ (১৯৯৮) টিপরির আরও একটি শৈলীর কথা জানান যেখানে নৃত্যশিল্পীরা দুটি লাঠি বহন করে। প্রতি শিল্পী প্রথমে তার নিজের লাঠি এবং তারপরে অন্যান্য শিল্পীর লাঠিতে ঠোকে। অংশগ্রহণকারীরা একটি বৃত্তে ঘোরে এবং শরীরে বিভঙ্গ আনে। তবে, টিপরির এই রূপটি মুলতান, বাহাওয়ালপুর এবং উত্তর-পশ্চিম পাঞ্জাব, পাকিস্তানে ডানডাস নামে পরিচিত।
বামন দ্বাদশী হল হিন্দু দেবতা বামন কে উৎসর্গ করা একটি উৎসব। ভাদ্র মাসের চন্দ্র পক্ষে এই উৎসবটি অনুষ্ঠিত হয়। ২০০০ সালে ট্রিবিউনে সিং লেখেন যে "গুজরাটের দান্ডিয়ার স্থানীয় সংস্করণ এবং পাতিয়ালা ও আম্বালা জেলার বৈশিষ্ট্যযুক্ত টিপরি জনপ্রিয়তা হারাচ্ছে। এর প্রদর্শন এখন বামন দ্বাদশীর অনুষ্ঠানেই সীমাবদ্ধ।" সিং এর মতে (২০০০) "বামন দ্বাদশী একটি স্থানীয় উৎসব যা কেবল পতিয়ালা এবং আম্বালা জেলায় উদযাপিত হয়। অন্য কোথাও, লোকেরা এটির কথা জানেনা। এখন, কেবল এই উৎসবে টিপরি প্রদর্শিত হয়।" সিং তারপরে বলেন যে বামন দ্বাদশী "হল ভগবান বিষ্ণুর বিজয় উদ্‌যাপন করা, যিনি বামন আকারে রাজা বালিকে প্রতারণা করে তিনটি বর আদায় করেছিলেন, তারপর তিনি দৈত্যে রূপান্তরিত হয়ে পৃথিবী ও আকাশের দখল নিয়ে বালির জীবন হরণ করেছিলেন"। উৎসব চলাকালীন টিপরি প্রতিযোগিতা অনুষ্ঠিত হয়। নৃত্যশিল্পীরা জোড়ায় নৃত্য করে, পরস্পরের লাঠিতে আঘাত করে এবং দড়ি ধরে রাখার সময় একটি ছন্দ তৈরি করে।